sagorsarker/bangla-wikipedia huggingface dataset:
আচি ভাষা

আচি (স্পেনীয়তে আচি) খুব কাছাকাছি কিস (K'iche) (পুরোনো বানানে Quiché) সম্পর্কিত একটি মায়া ভাষা। এটি প্রাথমিকভাবে গুয়াতেমালার বাজা ভেরাপাজের বিভাগের, আচি জাতির কথিত ভাষা।
সেখানে দুইটি আচি উপভাষা রয়েছে। রাবিনাল আচিরা রাবিনাল অঞ্চলে এই ভাষায় কথা বলে এবং কিবুল্কো আচি কিবুল্কো অঞ্চলে এই ভাষায় কথা বলে যা পশ্চিম রাবিনালে অবস্থিত।
রাবিনাল আচি হচ্ছে প্রাক কলম্বীয় সাহিত্যের শ্রেষ্ঠ একটি থিয়েটারি নাটক যা আচি ভাষায় লিখা হয়েছে।
ল্চে-ব্ত্সুন-শেস-রাব-'ব্যুং-গ্নাস

ল্চে-ব্ত্সুন-শেস-রাব-'ব্যুং-গ্নাস () একাদশ শতাব্দীর একজন তিব্বতী বৌদ্ধভিক্ষু ছিলেন।
ল্চে-ব্ত্সুন-শেস-রাব-'ব্যুং-গ্নাস ১০৪০ খ্রিষ্টাব্দে তিব্বতে ঝ্বা-লু বৌদ্ধবিহার প্রতিষ্ঠা করেন। তিব্বতী প্রবাদানুসারে, তিনি তাঁর শিক্ষকের নির্দেশে একটি তীর ছোঁড়েন, এই বিশ্বাসে যে সেই তীরটি মঠ স্থাপনের জন্য উপযুক্ত স্থানে পতিত হবে। সেই তীরটি যেস্থানে পতিত হয়, তিনি ঐ স্থানকে কেন্দ্র করে ঝ্বা-লু বৌদ্ধবিহার স্থাপন করেন।
বীমাগণনা বিজ্ঞান

বীমাগণনা বিজ্ঞান হল বিজ্ঞানের একটি শাখা যেখানে গণিত ও পরিসংখ্যানের পদ্ধতিসমূহ ব্যবহার করে বীমা, অর্থায়ন ও এ সংক্রান্ত শিল্পের ঝুঁকি নির্ণয় করা হয়ে থাকে। বীমাগাণনিকরা হলেন এই ঝুঁকি নির্ণয় সংক্রান্ত পেশাজীবী যারা বীমাগণনা বিজ্ঞানের উপর দক্ষতা ও অভিজ্ঞতা অর্জন করে বিভিন্ন শিল্পে ঝুঁকি নির্নয় ও ঝুঁকি ব্যবস্থাপনার কাজ করে থাকেন। পৃথিবীর অধিকাংশ দেশে একচুয়ারিদের দক্ষ করে তোলার জন্য তাদের কঠোর প্রশিক্ষণ ও পেশাগত পরীক্ষা পদ্ধতির মধ্য দিয়ে যেতে হয়।
বীমাগণনা বিজ্ঞানের বেশ কয়েকটি শাখার বিষয়বস্তু যেমন সম্ভাব্যতা, গণিত, পরিসংখ্যান, অর্থসংস্থান, অর্থনীতি ও কম্পিউটার বিজ্ঞানের সমন্বয়ে সাজানো হয়। এই শাখার শুরু থেকেই ঝুঁকি নির্নয়ের জন্য নিয়ন্ত্রণকারী প্রতিমান (মডেল), সারণী, লেখচিত্র এবং প্রিমিয়াম মডেলের ব্যবহার হয়ে আসছে। গত ৩০ বছরে শক্তিশালী কম্পিউটিং এবং গণনাকারী সফটওয়্যারের আবির্ভাবের ফলে বিজ্ঞানের এই শাখায় অভূতপূর্ব উন্নয়ন সাধিত হয়েছে। অতীতে শুধুমাত্র রাষ্ট্রীয় গুরুত্বপূর্ণ ও সংবেদনশীল প্রকল্পের ঝুঁকি নির্নয়ে এই বিজ্ঞান ব্যবহৃ হলেও বর্তমানে প্রতিযোগীতাপূর্ন বাজারে সকল আর্থিক প্রতিষ্ঠানই আর্থিক ঝুঁকি নির্নয় ও ঝুঁকি ব্যবস্থাপনার কাজে এই বিজ্ঞানকে ব্যবহার করছে।
পৃথিবীর বিভিন্ন দেশে অনেক বিশ্ববিদ্যালয়েই বীমাগণনা বিজ্ঞানে স্নাতক ও স্নাতকোত্তর উপাধি প্রদান করা হয়। ক্যারিয়ার কাস্ট নামক যুক্তরাষ্ট্রের একটি চাকুরি অনুসন্ধান ওয়েবসাইট অনুযায়ী ২০১০ সালে বীমাগাণনিক পেশাটি এক নম্বর স্থানে, ২০১২ সালে দুই নম্বর এবং ২০১৩ সালে আবারো এক নম্বর স্থানে ছিল। কর্মক্ষেত্রের পরিবেশ, আয়, চাকরির সুযোগ, চাহিদা এবং কাজের চাপ এই পাঁচটি বিষয়ের উপর ভিত্তি করে এই মর্যাদাক্রম করা হয়েছিল।
খ্রিস্টান সমাধিক্ষেত্র, ঢাকা

খ্রিস্টান সমাধিক্ষেত্র পুরান ঢাকার ওয়ারীতে অবস্থিত। এই সমাধিক্ষেত্রটি স্থাপনের কিছুদিন পর থেকেই আস্তে আস্তে ধ্বংসের সম্মুখীন হয় এবং বর্তমানেও এই ধ্বংসের ধারা অব্যাহত রয়েছে।
এই সমাধিক্ষেত্রটি মূলত ইউরোপীয়ান বণিক ও তাদের পরিবারবর্গের জন্য স্থাপিত হয়। তাই এই সমাধিক্ষেত্রের বেশিরভাগ সমাধি ইস্ট ইন্ডিয়া কোম্পানীর সদস্যদের। এই সমাধিক্ষেত্রের সবচেয়ে প্রাচীন সমাধি হল কলকাতার মন্ত্রী রেভারেন্ড জোসেফ প্যাজেট এর, যিনি ১৭৪৪ সালে ২৬ বছর বয়সে মারা যান।
১৮০০ সালের প্রথম দিক থেকেই এই সমাধিক্ষেত্রের অবনতি শুরু হয়, রেজিনাল্ড হেবার এবং এফ.বি. ব্র্যাডলী বার্ট উভয়ের দ্বারা পরিলক্ষিত হয়। যদিও ঐ দশকের অনেক অনুভূতিপ্রবন জিনিস তাদের আকর্ষণ করে। সমাধিক্ষেত্রের প্রধান রাস্তাটি সময়ের সাথে বিলীন হয়ে যায়, কিন্তু এটা বোঝা যায় যে, একজোড়া সোজা রাস্তা সমাধিক্ষেত্রের বিভিন্ন স্থানে যাওয়ার জন্য একটি নেটওয়ার্ক তৈরী করে। এই সমাধিক্ষেত্রের একাধিক সমাধি একসাথে মিশে একটি মাত্র সমাধিতে পরিণত হয়, যে কারণে দর্শনার্থীরা সহজে বুঝতে পারে না সমাধির প্রকৃত সংখ্যা।
এই সমাধিক্ষেত্রে ছয় ধরনের সমাধি দেখা যায়
টাইপ-এ এই ধরনের সমাধিগুলো হয় একেবারে পুরনো যার কোন অংশ অবশিষ্ট নেই অথবা একেবারে নতুন। সমাধির আসল অবস্থাটি দর্শনার্থীদের জন্য পাশে নির্দেশিত থাকে।
টাইপ-বি এই ধরনের সমাধিগুলো মূরিশ ধাঁচের তোরণ। যার অধিকাংশই বহু বছর ধরে পরিবর্তন করা হয়েছে। এবং যা এখনো বিদ্যমান। এই ধরনের সমাধিগুলো চিত্তাকর্ষক নকশার বদলে অনেকটা সমতলভূমির কেন্দ্রের উপর দণ্ডায়মান সাধারণ তোরণের মত। এর অবস্থানগুলো নির্দেশ করে যে, এই সমাধিগুলোর কোনপ্রকার প্রাতিষ্ঠানিক সংরক্ষণ কার্য পরিচালনা হয় না।
টাইপ- সি, ডি এবং ই এখানকার "obelisk" এবং "urn" এর সাথে মিল আছে কলকাতার সমাধিক্ষেত্রগুলোতে যেগুলো আছে সেগুলোর। এই ধরনের সমাধিগুলো ভারতীয় পিরামিডের মত। যা একটি পাকা ভিত্তির উপর দণ্ডায়মান থাকে, যে পাকা ভিত্তিটি সমাধির উপর তৈরী হয়, যার স্মৃতিস্তম্ভের আস্তে আস্তে কোণাকুণিভাবে উপর দিকে উঠে একটি চূড়ায় গিয়ে সমাপ্ত হয়। যা অনেকটা পিরামিডের ছোট সংস্করণের মত।
টাইপ-এফ এই সমাধিক্ষেত্রের এই ধরনের সমাধিগুলো সবচেয়ে চিত্তাকর্ষক ও বৈচিত্রপূর্ণ বৈশিষ্ট্যের অধিকারী। এই সমাধিগুলো বৃত্তাকার নয় কিন্তু ডোরিক ও আয়ন কলামের দ্বারা অষ্টভুজ বা বর্গাকৃত হয়। এই ধরনের সমাধিগুলোর মধ্যে কলম্বো শাহীব সমাধিটি সবচেয়ে চিত্তাকর্ষক। সময়ের সাথে এই সমাধিটির পরিবর্তন সাধন করা হয়। এই সমাধিটি তিনটি সমাধির সমন্বয়ে গঠিত, কিন্তু আশ্চর্যের বিষয় এই যে, কেন্দ্রীয়ভাবে এই সমাধির কোন শিলালিপি নেই। যদিও শিলালিপি পরবর্তীতে সংযোজন করা হয়, কারণ এই সমাধির আসল কাঠামো ঋতুগত পরিবর্তন বা অন্যান্য ভৌগোলিক কারণে ধ্বংস হয়ে যায়। এই সমাধির স্তম্ভটি মোঘল আমলে তৈরী মসজিদসমূহের নকশার গড় পরিকল্পনায় তৈরী। বর্গাকার একটি সমাধির চারপাশের প্রত্যেকদিকে চারটি করে দরজা বিদ্যমান। সামনের দিকে তিনদিকের বৃহৎ মধ্যভাগে একটি মুখমণ্ডলের ছবি ও এর শেষের দিক অষ্টাভুজাকৃতির একটি স্তম্ভ বিদ্যমান যাতে একটি স্বর্গের পরীর ছবি বিদ্যমান।
রোনাল্ড জর্জ রেফর্ড নোরিশ

রোনাল্ড জর্জ রেফর্ড নোরিশ একজন ব্রিটিশ রসায়ন বিজ্ঞানী। তিনি ১৯৬৭ সালে রসায়নে নোবেল পুরস্কার লাভ করেন।
নোরিশ ১৮৯৭ সালের ৯ নভেম্বর ইংল্যান্ডের কেমব্রিজে জন্মগ্রহণ করেন। তিনি কেমব্রিজ বিশ্ববিদ্যালয়ের ভৌত রসায়ন বিভাগের প্রধান ছিলেন।
জর্জ পোর্টার

জর্জ পোর্টার একজন ব্রিটিশ রসায়নবিজ্ঞানী। তিনি ১৯৬৭ সালে রসায়নে নোবেল পুরস্কার লাভ করেন।
পোর্টার ১৯২০ সালের ৬ ডিসেম্বর দক্ষিণ ইয়র্কশায়ারে জন্মগ্রহণ করেন। তিনি লীডস বিশ্ববিদ্যালয় থেকে রসায়নে ডিগ্রি অর্জন করেন। তিনি ১৯৮৪ থেকে ১৯৯৫ সাল পর্যন্ত ইউনিভার্সিটি অব লিচেস্তার এর চ্যান্সেলরের দায়িত্ব পালন করেন। তিনি ১৯৮৫ থেকে ১৯৯০ সাল পর্যন্ত রয়েল সোসাইটর প্রেসিডেন্টের দায়িত্ব পালন করেন।
ডেরেক হ্যারল্ড রিচার্ড বার্টন

ডেরেক হ্যারল্ড রিচার্ড বার্টন একজন ব্রিটিশ জৈব রসায়নবিজ্ঞানী। তিনি ১৯৬৯ সালে রসায়নে নোবেল পুরস্কার লাভ করেন।
বার্টন ইম্পেরিয়াল কলেজ লন্ডন থেকে ১৯৪০ সালে গ্র্যাজুয়েট হন এবং ১৯৪২ সালে জৈব রসায়নে পিএইচডি ডিগ্রি লাভ করেন। তিনি এই বিশ্ববিদ্যালয়ে সহকারী প্রভাষক হিসেবে নিযুক্ত হন। তিনি ১৯৪৯ ও ১৯৫০ সালে হার্ভার্ড বিশ্ববিদ্যালয় এ ভিজিটিং প্রভাষক হিসেবে কাজ করেন। তিনি ১৯৫৫ সালে গ্লাসগো বিশ্ববিদ্যালয় এর রসায়নের অধ্যাপক নিযুক্ত হন। ১৯৫৭ সালে ইম্পেরিয়াল কলেজ লন্ডন এর জৈব রসায়নের অধ্যাপক নিযুক্ত হন। ১৯৫৮ সালে তিনি ম্যাসাচুসেট্‌স ইনস্টিটিউট অফ টেকনোলজিতে এবং ১৯৬০ সালে ইউনিভার্সিটি অব ক্যালিফোর্নিয়া, বার্কলেতে ভিজিটিং অধ্যাপক হিসেবে কাজ করেন।
সরগুজা জেলা

সরগুজা জেলা (হিন্দি: सरगुजा जिला) হল ভারতের ছত্তীসগঢ় রাজ্যের উত্তর প্রান্তের একটি জেলা। এই জেলার সদর শহর হল অম্বিকাপুর। এই জেলা উত্তরপ্রদেশ ও ঝাড়খণ্ড রাজ্যের সীমান্ত এলাকায় বিন্ধ্যাচল-বাঘেলখণ্ড অঞ্চলের দক্ষিণ-পূর্ব অংশে অবস্থিত।
কিংবদন্তি অনুসারে, বনবাসের সময় রাম সরগুজা অঞ্চলে এসেছিলেন। সরগুজার অনেক অঞ্চলের নাম রামায়ণের সঙ্গে যুক্ত।
মৌর্য সাম্রাজ্যের উত্থানের আগে এই অঞ্চলের শাসক ছিল নন্দ রাজবংশ। খ্রিস্টপূর্ব তৃতীয় শতাব্দীতে এই অঞ্চল ছোটো ছোটো রাজ্যে বিভক্ত ছিল। পরে রক্ষাল গোত্রের এক রাজপুত রাজা অধুনা ঝাড়খণ্ড অঞ্চল থেকে এই অঞ্চল আক্রমণ করে জয় করে নেন। ১৮২০ সালে অমর সিং সরগুজার রাজা হন। ব্রিটিশ যুগে সরগুজা ছিল একটি দেশীয় রাজ্য।
বর্তমানে এই জেলাটি মাওবাদী উপদ্রুত লাল করিডোরের অংশ।
২০১১ সালের জনগণনা অনুসারে, সরগুজা জেলার জনসংখ্যা ২,৩৬২,৩২৯। এই জনসংখ্যা লাটভিয়া রাষ্ট্র বা মার্কিন যুক্তরাষ্ট্রের নিউ মেক্সিকো রাজ্যের জনসংখ্যার সমান। জনসংখ্যার হিসেবে ভারতের ৬৪০টি জেলার মধ্যে এই জেলার স্থান ১৯২তম। জেলার জনঘনত্ব । ২০০১-২০১১ দশকে জেলায় জনসংখ্যা বৃদ্ধির হার ১৯.৭৬%। জেলার লিঙ্গানুপাতের হার প্রতি ১০০০ পুরুষে ৯৭৬ জন নারী। জেলার সাক্ষরতার হার ৬১.১৬%।
আদিবাসীরা এই জেলার জনসংখ্যার প্রধান অংশ। পান্ডো ও কোরওয়ারা এখানকার পুরনো আদিবাসী। পান্ডোরা নিজেদের মহাভারতের পাণ্ডবদের বংশধর মনে করে। আবার কোরওয়ারা মনে করা তারা কৌরবদের বংশধর।
এখানকার প্রধান ভাষাগুলির মধ্যে উল্লেখযোগ্য ভারিয়া ভাষা। এটি ভারিয়া উপজাতির ভাষা। দেবনাগরী হরফে লেখা হয়।
বন্যপ্রাণী চলচ্চিত্রের নির্মাতা মাইক পাণ্ডের "দ্য লাস্ট মাইগ্রেশন" ছবিটি সরগুজা জেলায় নির্মিত হয়। এটিই গ্রিন অস্কার পাওয়া প্রথম এশীয় ছবি। এই জেলার সোনাবাই আদিবাসী ও লোকশিল্পের এক জনপ্রিয় মৃৎশিল্পী।
মারিও জার্দেল

মারিও জার্দেল দে আলমিদা রিবিরো (জন্ম: ১৮ সেপ্টেম্বর ১৯৭৩) ব্রাজিরের একজন পেশাদার ফুটবল খেলোয়াড়। জার্দেল "মাঠে সঠিক সময়ে সঠিক স্থানে" থাকার জন্য বিশেষভাবে উল্লেখযোগ্য, যার ফলে তিনি তার সময়ে ইউরোপের অন্যতম সেরা গোলদাতা হয়ে উঠেছিলেন। তিনি পোর্তো, গ্যালাতেসারে এবং স্পোর্টিং সিপি-র হয়ে ২৬৬টি খেলায় অংশ নিয়ে ২৭৪টি গোল করেছেন। জার্দেল দু'বার ইউরোপীয় লিগে সর্ব্বোচ্চ গোলদাতার পুরস্কার "গোল্ডেন বুট" লাভ করেছেন।
ওয়েন্ডি লুহাবে

ওয়েন্ডি লুহাবে দক্ষিণ আফ্রিকার উদ্যোক্তা। বিভিন্ন আন্তর্জাতিক প্রতিষ্ঠানে ১০ বছর চাকরি শেষে উদ্যোক্তা-ব্যবসায়ী হিসেবে কাজ শুরু করেন।
ওয়েন্ডি লুহাবের জন্ম ১৯৫৭ সালে। ইউনিভার্সিটি অব ফোর্ট হ্যায়ার থেকে স্নাতক এবং ইউনিভার্সিটি অব ল্যাস্থো থেকে স্নাতকোত্তর ডিগ্রি নেন। বিএমডব্লিউতে ১০ বছর কাজ করার পর ১৯৯১ সালে পরামর্শক প্রতিষ্ঠান ব্রিজিং দ্য গ্যাপ প্রতিষ্ঠা করেন তিনি। আফ্রিকার পিছিয়ে পড়া জনগোষ্ঠী এবং নারীদের সামনের দিকে এগিয়ে নিতে কাজ করে যাচ্ছেন। আফ্রিকার কালো তরুণদের উদ্যোক্তা হিসেবে তৈরি করা এবং বিশ্ব বাজারে দক্ষিণ আফ্রিকার প্রতিষ্ঠানগুলোকে কীভাবে সংযুক্ত করা যায় এই নিয়ে কাজ দিয়ে শুরু। তরুণদের পাশাপাশি আফ্রিকার নারীদের উদ্যোক্তা হিসেবে তৈরি করতে নিজেই উদ্যোগ নেন একটি আর্থিক প্রতিষ্ঠান প্রতিষ্ঠার জন্য যেখান থেকে প্রয়োজনমতো বিশেষ ঋণ নেওয়া যাবে। এটিই ছিল আফ্রিকার নারীদের জন্য প্রথম কোনো আর্থিক সুবিধাবিষয়ক উদ্যোগ।
কাজের স্বীকৃতি হিসেবে বিশ্বের সেরা ৫০ শীর্ষ নারী উদ্যোক্তা এবং ওয়ার্ল্ড ইকনোমিক ফোরামের গ্লোবাল লিডার হিসেবে স্বীকৃতি পেয়েছেন ওয়েন্ডি।
ব্যক্তিগত জীবনে ওয়েন্ডি লুহাবের স্বামী দক্ষিণ আফ্রিকার শীর্ষ রাজনীতিবিদ মাবহাজিমা সিলোয়, এবং তাদের দুই সন্তান ও এক নাতি রয়েছে।
দ্য টোয়াইলাইট সাগা (চলচ্চিত্র ধারাবাহিক)

দ্য টোয়াইলাইট সাগা একটি ধারাবাহিক চলচ্চিত্র আমেরিকান সাহিত্যিক স্টেফেনি ম্যায়ার রচিত "টোয়াইলাইট" উপন্যাসের উপর ভিত্তি করে নির্মিত।
এই ধারাবাহিকটি ২০০৪ সাল থেকে প্যারামাউন্ট পিকচার্স্‌ কর্তৃক চলচ্চিত্র রূপ দেয়ার প্রচেষ্টা চলছিলো, যেখানে মূল ছবিটি উপন্যাস থেকে ভিন্ন ধরনের ছিলো। ৩ বছর পর সামিট এন্টারটেইনমেন্ট ছবিটির স্বত্ত্ব নিয়ে নেয়। উদ্বোধনী দিনে "টোয়েইলাইট" $৩৫.৭ মিলিয়ন আয় করার পর, সামিট এন্টারটেইনমেন্ট ঘোষণা করে যে তারা এর পরবর্তী পর্ব "নিউ মুন" প্রকাশ করবে; ঐ মাসেরই আগের দিকে তারা উপন্যাসটির স্বত্ত্ব নিয়ে নেয়। দুই পর্বের "ব্রেকিং ডাউন" চলচ্চিত্রায়ন শুরু হয় ২০১০ সালের নভেম্বরে এবং মুক্তি পায় ১৬ নভেম্বর ২০১২-এ।
আইসিসি পুরুষ টি২০আই দলের র‍্যাঙ্কিং

আইসিসি টি২০আই চ্যাম্পিয়নশীপ () আন্তর্জাতিক ক্রিকেট কাউন্সিল কর্তৃক আয়োজিত আন্তর্জাতিক টুয়েন্টি২০ ক্রিকেট প্রতিযোগিতা। মূলতঃ নিয়মিত টুয়েন্টি২০ খেলার সময়সূচীমাফিক র‌্যাঙ্কিং পদ্ধতির মাধ্যমে দলগত পর্যায়ে আইসিসি টি২০ চ্যাম্পিয়নশীপ নির্ধারিত হয়। প্রতিটি টুয়েন্টি২০ আন্তর্জাতিক ক্রিকেট খেলাশেষে সংশ্লিষ্ট উভয় দল গাণিতিক সূত্রের মাধ্যমে পয়েন্ট অর্জন করে থাকে। সর্বমোট খেলার সংখ্যা দিয়ে প্রত্যেক দলের পয়েন্ট সংখ্যা রেটিং আকারে নির্ধারিত হয়। পরবর্তীতে ধারাবাহিকভাবে সাজিয়ে দলগুলোর রেটিং নির্ধারণের মাধ্যমে শীর্ষস্থান প্রকাশ করা হয়। ৩০ জুলাই, ২০১৮ তারিখ পর্যন্ত ১৩২ রেটিং নিয়ে পাকিস্তান আইসিসি টি২০আই চ্যাম্পিয়নশীপে শীর্ষস্থান দখল করে আছে।
দক্ষিণ পশ্চিম দিল্লি জেলা

দক্ষিণ পশ্চিম দিল্লি জেলা হল ভারতের দিল্লি জাতীয় রাজধানী অঞ্চলের একটি জেলা।
এই জেলার উত্তরে পশ্চিম দিল্লি জেলা, উত্তরপূর্বে মধ্য দিল্লি জেলা, পূর্বে নতুন দিল্লি ও দক্ষিণ দিল্লি জেলা, দক্ষিণে হরিয়াণার গুরগাঁও জেলা এবং পশ্চিমে হরিয়াণার ঝঝ্জ্জর জেলা।
এই জেলা দিল্লি ক্যান্টনমেন্ট, নাজাফগড় ও বসন্তবিহার – এই তিন মহকুমায় বিভক্ত।
২০১১ সালের জনগণনা অনুসারে, দক্ষিণ পশ্চিম দিল্লি জেলার জনসংখ্যা ২,২৯২,৩৬৩। যা লাটভিয়া রাষ্ট্র বা মার্কিন যুক্তরাষ্ট্রের নিউ মেক্সিকো রাজ্যের প্রায় সমান। জনসংখ্যার হিসেবে ভারতের ৬৪০টি জেলার মধ্যে এই জেলার স্থান ১৯৮তম। এই জেলার জনঘনত্ব । ২০০১-২০১১ দশকে এই জেলার জনসংখ্যা বৃদ্ধির হার ৩০.৬২%। দক্ষিণ পশ্চিম দিল্লি জেলার লিঙ্গানুপাতের হার প্রতি ১০০০ পুরুষে ৮৩৬জন নারী। জেলার সাক্ষরতার হার ৮৮.৮১%.
পশ্চিম দিল্লি জেলা

পশ্চিম দিল্লি জেলা হল ভারতের দিল্লি জাতীয় রাজধানী অঞ্চলের একটি জেলা।
এই জেলার উত্তরে উত্তর পশ্চিম দিল্লি জেলা, পূর্বে উত্তর দিল্লি জেলা ও মধ্য দিল্লি জেলা, দক্ষিণে দক্ষিণ পশ্চিম দিল্লি জেলা ও পশ্চিমে হরিয়াণার ঝজ্জর জেলা অবস্থিত।
এই জেলা তিনট মহকুমায় বিভক্ত – প্যাটেল নগর, রাজৌরি নগর ও পাঞ্জাবি বাগ। এখানকার প্রধান বসতি এলাকাগুলি হল জনকপুরী ও তিলক নগর।
২০১১ সালের জনগণনা অনুসারে, পশ্চিম দিল্লি জেলার জনসংখ্যা ২,৫৩১, ৫৮৩। যা কুয়েত রাষ্ট্র বা মার্কিন যুক্তরাষ্ট্রের নেভাডা রাজ্যের জনসংখ্যার প্রায় সমান। জনসংখ্যার হিসেবে ভারতের ৬৪০টি জেলার মধ্যে এই জেলার স্থান ১৬৯তম। এই জেলার জনঘনত্ব । ২০০১-২০১১ দশকে এই জেলার জনসংখ্যা বৃদ্ধির হার ১৮.৯১%। পশ্চিম দিল্লি জেলার লিঙ্গানুপাতের হার প্রতি ১০০০ পুরুষে ৮৭৬জন নারী। জেলার সাক্ষরতার হার ৮৭.১২%.
উত্তর পশ্চিম দিল্লি জেলা

উত্তর পশ্চিম দিল্লি জেলা হল ভারতের দিল্লি জাতীয় রাজধানী অঞ্চলের একটি জেলা।
এই জেলার উত্তরপূর্বে যমুনা নদী, পূর্ব ও দক্ষিণপূর্বে নতুন দিল্লি জেলা, দক্ষিণে পশ্চিম দিল্লি জেলা, পশ্চিমে হরিয়াণার ঝজ্জর জেলা, উত্তর ও উত্তরপশ্চিমে হরিয়াণার সোনিপত জেলা এবং উত্তরপূর্বে যমুনার ওপারে উত্তরপ্রদেশ রাজ্যের গাজিয়াবাদ জেলা অবস্থিত।
এই জেলা তিনটি মহকুমায় বিভক্ত – সরস্বতী বিহার, নেরুলা ও মডেল টাউন।
২০১১ সালের জনগণনা অনুসারে, পশ্চিম দিল্লি জেলার জনসংখ্যা ৩,৬৫১,২৬১। যা লাইবেরিয়া রাষ্ট্র বা মার্কিন যুক্তরাষ্ট্রের ওকলাহামা রাজ্যের জনসংখ্যার প্রায় সমান। জনসংখ্যার হিসেবে ভারতের ৬৪০টি জেলার মধ্যে এই জেলার স্থান ৭৮তম। এই জেলার জনঘনত্ব । ২০০১-২০১১ দশকে এই জেলার জনসংখ্যা বৃদ্ধির হার ২৭.৬৩%. জেলার লিঙ্গানুপাতের হার প্রতি ১০০০ পুরুষে ৮৬২জন নারী। জেলার সাক্ষরতার হার ৮৪.৬৬%.
রায়ান রেনল্ডস

রায়ান রোডনি রেনল্ডস (ইংরেজি: Ryan Rodney Reynolds) (জন্ম ২৩ অক্টোবর, ১৯৭৬) হলেন একজন কানাডিয়ান চলচ্চিত্র ও টেলিভিশন অভিনেতা। তিনি আমেরিকান ব্রডকাস্টিং কম্পানি প্রযোজিত কৌতুক ধারাবাহিক "টু গাইজ অ্যান্ড আ গার্ল"-এ (১৯৯৮-২০০১) মাইকেল বার্গেন, ওয়াইটিভি প্রযোজিত কানাডিয়ান টিন সোপ অপেরা "হিলসাইড"-এ (১৯৯১-৯৩) বিলি সিম্পসন, "" (২০০৪) চলচ্চিত্রে মার্ভেল কমিক্স চরিত্র হ্যানিবল কিং এবং "" (২০০৯) চলচ্চিত্রে ডেডপুল চরিত্রে অভিনয়ের জন্য খ্যাত।সম্প্রতি তিনি "ডেডপুল (চলচ্চিত্র)" (২০১৬) চলচ্চিত্রে ডেডপুল চরিত্রে অভিনয় করে আলোচিত হয়েছেন। এছাড়া তিনি অভিনয় করেছেন "সার্ভিং ইন সাইলেন্স: দ্য মার্গারেথ ক্যামারমেয়ার স্টোরি", "ন্যাশানাল ল্যাম্পুনস ভ্যান উইল্ডার", "ফিন্ডারস ফি", "জাস্ট ফ্রেন্ডস", "ডেফিনিটলি, মেবি", "দ্য প্রোপোসাল", "দ্য অ্যামিটিভিল হরর", "দ্য চেঞ্জ-আপ", "স্মোকিং এসেস", "অ্যাডভেঞ্চারল্যান্ড", "বেরিড", "সেফ হাউস" ও "ক্রিমিনাল" চলচ্চিত্রে।
রেনল্ডস ডিসি কমিক্স সুপারহিরো হল জর্ডানের চরিত্রে অভিনয় করেছিলেন "গ্রিন ল্যান্টার্ন" (২০১১) ছবিতে। এছাড়া বিখ্যাত ছবি "হ্যারোল্ড অ্যান্ড কুমার গো টু হোয়াইট কাসল" ও "টেড"-এ তিনি ক্যামিও চরিত্রে অভিনয় করেছেন।
ওয়াল-ই

ওয়াল-ই () ২০০৮-এ মুক্তি পাওয়া আমেরিকান সিজিআই সায়ন্স ফিক্সন হাস্যকৌতুকমুলক অ্যানিমেশন চলচ্চিত্র যা প্রযোজনা করেছে পিক্সার অ্যানিমেশন স্টুডিও এবং পরিচালনা করেছেন এন্ড্রু স্টান্টন। এই চলচ্চিত্রটি মূলত ওয়াল-ই নামের একটি রোবটকে নিয়ে যাকে প্রোগ্রাম করা হয়েছে আবর্জনা পরিষ্কার করার জন্য। সে ভালোবাসায় পরে ইভ্‌ নামের এক রোবটের সাথে যাকে মহাকাশ থেকে মানুষেরা পাঠিয়েছে পৃথিবীতে প্রাণের অনুসন্ধানের জন্য। এই কার্যক্রম চলার মধ্যেই ওয়াল-ই ও ইভ্‌ রোমাঞ্চকর অভিযানে জড়িয়ে পরে। ফাইন্ডিং নিমু চলচ্চিত্র তৈরির মাধ্যমেই এন্ড্রু স্টানটন পিক্সারে বিশ্বাসযোগ্যতা অর্জন করেন।
ওয়াল-ইকে ওয়াল্ট ডিজনি পিকচার্স ২০০৮-এর ২৭ জুন যুক্তরাষ্ট্র ও কানাডায় যৌথভাবে মক্তি দেয়। এটি প্রথম দিনেই ২.৩২ কোটি ডলার এবং প্রথম সপ্তাহে ৬.৩১ কোটি ডলার আয় করে, যা একে বক্স অফিসের র‍্যাঙ্কে ১ নাম্বারে নিয়ে যায়। এটি বক্স অফিসের ৫ম চলচ্চিত্র যা মুক্তির প্রথম সপ্তাহেই এত আয় করে। ওয়াল-ইকেও পিক্সারের অন্যান্য চলচ্চিত্রের মতো একটি স্বল্প দীর্ঘের চলচ্চিত্রের সাথে যুগ্ম ভাবে মুক্তি দেয়া হয়।
কার্মা-পাক্শি

কার্মা-পাক্শি () (১২০৪-১২৮৩) তিব্বতী বৌদ্ধধর্মের অন্যতম প্রধান ধর্মসম্প্রদায় ব্কা'-ব্র্গ্যুদ ধর্মসম্প্রদায়ের কার্মা-ব্কা'-ব্র্গ্যুদ ধর্মীয় গোষ্ঠীর দ্বিতীয় র্গ্যাল-বা-কার্মা-পা বা প্রধান ছিলেন।
কার্মা-পাক্শির জন্ম হয় ১২০৪ খ্রিষ্টাব্দে তিব্বতের খাম্স অঞ্চলের সা-স্তোদ-দ্ক্যিল-লে-ৎসাগ নামক স্থানে। তার পিতার নাম র্গ্যা-দ্বাং-ত্শুর-ত্শা-স্প্রাং-থার () এবং মাতার নাম সেং-ব্জাং-মাং-স্ক্যিদ ()।
কার্মা-পাক্শি এগারো বছর বয়সে ভিক্ষুর শপথ গ্রহণ করেন। তিনি স্পোম-ব্রাগ-পা-ব্সোদ-নাম্স-র্দো-র্জে ছাড়াও কাতোগ বৌদ্ধবিহারের তৃতীয় ও চতুর্থ প্রধান ব্যাম্স-পা-'বুম এবং মাং-ফু-বা-ব্সোদ-নাম্স-'বুম নামক র্ন্যিং-মা বৌদ্ধ ভিক্ষুর নিকট শিক্ষাগ্রহণ করেন। স্পোম-ব্রাগ-পা-ব্সোদ-নাম্স-র্দো-র্জে তাকে কার্মা-ব্কা'-ব্র্গ্যুদ ধর্মীয় গোষ্ঠীর প্রতিষ্ঠাতা ও প্রথম র্গ্যাল-বা-কার্মা-পা দুস-গ্সুম-ম্খ্যেন-পার অবতার রূপে অভিহিত করেন।
তিনি পূর্ব তিব্বতে ও চীনের সীমান্তবর্তী বিস্তীর্ণ এলাকা পরিভ্রমণ করে বহু বৌদ্ধবিহার নির্মাণ ও সংস্কার করেন। ১২৪৭ খ্রিষ্টাব্দে তিনি লাসা শহরের পশ্চিমে স্তোদ-লুং অঞ্চলে ম্ত্শুর-ফু বৌদ্ধবিহারে গমন করে সেখানে বহু বছর অতিবাহিত করেন। এই সময় তিনি কুবলাই খান দ্বারা আমন্ত্রিত হয়ে রোং-য়ুল-গ্সের-স্তোদ নামক স্থানে তার সাথে মিলিত হন। এরপর তিনি পাঁচ বছরের কিছু কম সময় কুবলাই খানের সাথে অতিবাহিত করে পুনরায় চীন-তিব্বত সীমান্তে ধর্মপ্রচারের উদ্দেশ্যে বেড়িয়ে পড়েন। ১২৫৬ খ্রিষ্টাব্দে তিনি মোংকে খানের আমন্ত্রণে সিরা ওর্দো নামক স্থানে অবস্থিত রাজপ্রাসাদে যাত্রাকালে 'ফ্রুল-স্নাং-স্প্রুল-পা'ই-ল্হা-খাং স্থাপন করেন। মোংকে খানের রাজসভায় তিনি বিভিন্ন ধর্মসম্প্রদায়ের সাথে দার্শনিক আলোচনা ও তর্কে অংশগ্রহণ করতেন। মঙ্গোলিয়া থেকে তাকে পাক্শি বা শিক্ষক উপাধি দেওয়া হয়। কিন্তু কুবলাই খান মঙ্গোলিয়ার শাসনভার গ্রহণের পর তিনি কার্মা-পাক্শিকে তার বিরোধী শক্তির সঙ্গে যোগসাজশের অভিযোগে নির্বাসনে পাঠিয়ে দেন ও তার কিছু অনুগামীকে মৃত্যুদন্ড দেন। এরফলে ১২৬৪ খ্রিষ্টাব্দে কার্মা-পাক্শিকে মঙ্গোলিয়া ত্যাগ করতে হয় এবং আট বছর পরে তিনি ম্ত্শুর-ফু বৌদ্ধবিহারে ফিরে আসেন। তার উল্লেখযোগ্য শিষ্যরা ছিলেন ও-র্গ্যান-পা-রিন-ছেন-দ্পাল এবং ব্যাং-সেম্স-র্গ্যাল-বা-য়ে-শেস ()।
কার্মা-পাক্শি বহু তান্ত্রিক গ্রন্থের রচয়িতা হলেও বেশির ভাগ গ্রন্থেরই বর্তমানে কোন অস্তিত্ব নেই। তিনি অনেকসময় রাং-ব্যুং-র্দো-র্জে ছদ্মনামে তার গ্রন্থ রচনা করতেন বলে তার লেখা গ্রন্থের স্টহিক পরিসংখ্যান সম্বন্ধে ধারণা স্পষ্ট নয় কারণ রাং-'ব্যুং-র্দো-র্জে নামক এক বাস্তব চরিত্র কার্মা-ব্কা'-ব্র্গ্যুদ ধর্মীয় গোষ্ঠীর পরবর্তী অর্থাৎ তৃতীয় র্গ্যাল-বা-কার্মা-পা ছিলেন। কিন্তু র্গ্যা-ম্ত্শো-ম্থা'-য়াস-ক্যি-স্কোর () নামক গ্রন্থটি যে কার্মা-পাক্শি নিজে লিখেছিলেন, এই সম্বন্ধে নিশ্চিত করে বলা যায়।
যুদ্ধশিশু (২০১৪-এর চলচ্চিত্র)

যুদ্ধশিশু প্রখ্যাত পরিচালক মৃত্যুঞ্জয় দেবব্রত পরিচালিত ২০১৩ সালের মুক্তিপ্রাপ্ত একটি হিন্দি/বাংলা চলচ্চিত্র। ছবিটি ২৭ ডিসেম্বর মুক্তি পায়। ছবিটিতে অভিনয় করেছেন ঋদ্ধি সেন, রুচা ইনামদার এবং ভিক্টর বন্দ্যোপাধ্যায়। এই চলচ্চিত্রে ১৯৭১ সালের বাংলাদেশের স্বাধীনতা যুদ্ধের চিত্র তুলে ধরা হয়েছে।
চলচ্চিত্রটিতে বাংলাদেশের মুক্তিযুদ্ধে পাকিস্তানের সৈনিকদের বাংলাদেশি মহিলাদের ধর্ষণ ও তার প্রতিবাদের গল্প তুলে ধরা হয়েছে। এই ছবিতে মুখ্য ভূমিকায় অভিনয় করেছেন রাইমা সেন। আর সাংবাদিকের চরিত্রে অভিনয় করেছেন ইন্দ্রনীল সেনগুপ্ত।
নাটাবটের

নাটাবটের () টার্নিসিডি গোত্রের একটি গণের নাম। এরা খুদে ভূচর পাখি; খাদ্যথলি (crop) নেই; পায়ের পিছনে আঙুল নেই; ছোট পা; লেজ আরো ছোট; ছেলেপাখির চেয়ে মেয়ে লম্বা ও উজ্জ্বলতর; মেয়ে বহুগামী।
এই গণে পৃথিবীতে ১৫ প্রজাতি, বাংলাদেশে ৩ প্রজাতি রয়েছে। সেগুলো হল;
শারজিল খান

শারজিল খান (; জন্ম: ১৪ আগস্ট, ১৯৮৯), হায়দ্রাবাদ, পাকিস্তান হলেন একজন পাকিস্তানি আন্তর্জাতিক ক্রিকেটার। তিনি ছিলেন এশিয়ান গেমস ২০১০ ব্রোঞ্জ মেডেল বিজয়ী খেলোয়াড়দের মধ্যে অন্যতম একজন। শারজিলের টি-২০ আন্তর্জাতিক ম্যাচে পাকিস্তানের হয়ে অভিষেক ঘটে ৮ ডিসেম্বর ২০১৩ শ্রীলঙ্কার বিরুদ্ধে।
তিনি তার টি-২০ খেলায় ১০১* অপরাজিত একটি দুর্দান্ত ইনিংসের মাধ্যমে জাতীয় দলে টি-২০ আন্তর্জাতিক জায়গা করে নিয়েছেন। বর্তমান তিনি জাতীয় দলে টি-২০ আন্তর্জাতিক খেলায় উদ্বোধনী ব্যাটসম্যান হিসেবে ভাল খেলে যাচ্ছেন। খান তার টি-২০ আন্তর্জাতিক ৩ নং ম্যাচে ৫০ রানের একটি সাবলিল ইনিংস উপহার দেন যাতে তিনি ৩টি ছয় এবং ৫টি চারের মার মারেন।
২০১০ সালের নভেম্বরে চীনে অনুষ্ঠিতব্য এশিয়ান গেমস পুরুষদের খেলায় পাকিস্তান শ্রীলঙ্কাকে হারিয়ে ব্রোঞ্জ মেডেল লাভ করে যাতে শারজিল খানের অবদান ছিল অনন্য। যদিও পাকিস্তান তৃতীয় অবস্থানে ধরে রেখেছিল।
এরাতোস্থেনেস

"'সাইরিনের ইরাথোস থেনিস বা ইরাটোসথেনিস" ( – ) ছিলেন একজন গ্রিক গণিতজ্ঞ, ভূগোলবিদ, কবি, জ্যোতির্বিদ, এবং সঙ্গীত তত্ত্ববিদ। তিনি ছিলেন জ্ঞানপিপাসু ব্যক্তি, যিনি আলেকজান্দ্রিয়া গ্রন্থগারে কেবলমাত্র জ্ঞানার্জনের জন্য কর্মরত ছিলেন। তিনি জ্ঞানের অন্যতম শাখা ভূগোল এবং এর কতিপয় পরিভাষা উদ্ভাবন করেন, যা আজ আমদের জ্ঞান তৃষ্ণা মেটাচ্ছে।
ইরাতোস্থিনিস লক্ষ করেন বছরের নির্দিষ্ট দিনে নির্দিষ্ট সময়ে সিয়েনে (বর্তমান আসওয়ান, মিশর) লম্বভাবে বা সোজাভাবে পোতা দন্ড ছায়া ফেলে না। কিন্তু ঐ সময়ে আলেকজান্দ্রিয়াতে (মিশরের একটি প্রাচীন শহর) পোতা দন্ড ছায়া ফেলে। তিনি দুই স্থানের মধ্যবর্তী দূরুত্ব পরিমাপ করেন ৮০০ কিলোমিটার।
পরবর্তীতে তিনি হিসাব করে দেখেন এই দুই স্থান হতে পৃথিবীর কেন্দ্রের সংযোজক সরলরেখাদ্বয় পৃথিবীর কেন্দ্রে 7.2° কোণ উৎপন্ন করে।
7.2° ব্যবধানের জন্য মধ্যবর্তী দূরত্ব হয় = 800 কি.মি.
অতএব,360° ব্যবধানের জন্য মধ্যবর্তী দূরত্ব হয় =
formula_1 কি.মি.= 40,000 কি.মি.।
সুতরাং, পৃথিবীর পরিধি 2πr= 40,000 কি.মি.।
অতএব, ব্যাসার্ধ r= 40,000/2π = 6366.18 km যা প্রায় সঠিক।
উপরোক্তভাবে ইরাতোস্থিনিস সর্বপ্রথম পৃথিবীর ব্যাসার্ধ নির্ণয় করেন।
তিনি তিন খন্ডের জিওগ্রাফিকা নামক একটি মূল্যবান গ্রন্থ রচনা করেছিলেন। বইটিতে তৎকালীন জ্ঞাত পৃথিবীর পূর্নাঙ্গ মানচিত্র সন্নিবেশ করেন এবং সমগ্র পৃথিবীকে পাঁচটি জলবায়ুভিত্তিক অঞ্চলে বিভক্ত করেন।
মহান গ্রীক দার্শনিক এরিস্টটলের সাথে জলবায়ু বিষয়ক তত্ত্বে তার মতপার্থক্য ছিলো। তিনি তাপমাত্রা ভিত্তিক অঞ্চলগুলো সম্পর্কে নিজের আলাদা তত্ত্ব প্রদান করেন। তিনি বলেন,
তিনি পৃথিবীর জলবায়ুগত নিয়ন্ত্রণের ব্যাখ্যা দিয়েছেন। তার মতে আরব অঞ্চলের অভ্যন্তরভাগ এবং উত্তরাঞ্চ খুবই অনুর্বর এবং বালুকাময়। তাই সেখানে শুধুমাত্র খেজুর ও কাটাজাতীয় বাবলা গাছ জন্মে। এখানে পানির প্রবাহ নেই বলে অধিবাসীরা অধিকাংশই উপজাতীয় যাযাবর শ্রেণির। কিন্তু আরব উপদ্বীপের উপকূলীয় অঞ্চলে সামুদ্রিক প্রভাব রয়েছে। তাই গ্রীস্মকালে বৃষ্টিপাত হয়। ফলে সেখানকার জমি অধিক উর্বর এবং পশুপালন ও কৃষিকাজের উপযোগী। তাই এই সব এলাকায় স্থায়ী বসতি গড়ে উঠেছে।
ভূগোলবিদ

ভূগোলবিদ বলতে আমরা সেই পণ্ডিত ব্যক্তিকে বুঝি যার অধ্যয়ন ও গবেষণার ক্ষেত্র হচ্ছে ভূগোল, পৃথিবীর প্রাকৃতিক পরিবেশ এবং মানব সমাজ।
যদিও ঐতিহাসিকভাবে যিনি মানচিত্র তৈরি করতেন তাকেই ভূগোলবিদ বলা হতো; কিন্তু প্রকৃতপক্ষে মানচিত্র তৈরি করা শিক্ষার একটি ক্ষেত্র যা মানচিত্রাঙ্কনবিদ্যা নামে পরিচিত এবং এটি ভূগোলের অন্তর্ভুক্ত একটি অধিক্ষেত্র। ভূগোলবিদগণ কেবলমাত্র পৃথিবীর প্রাকৃতিক পরিবেশ বা মানব সমাজ নিয়ে বিস্তারিত আলোচনাই করেন না, অধিকন্তু তারা এই দু'য়ের মধ্যকার পারস্পরিক সম্পর্ক নিয়েও গবেষণা করেন। উদাহরণস্বরূপ বলা যায়, 'প্রাকৃতিক পরিবেশ মানব সমাজে কীভাবে অবদান রাখছে' - তা নিয়ে গবেষণা করার সাথে সাথে তারা 'মানব সমাজ কীভাবে প্রাকৃতিক পরিবেশকে প্রভাবিত করছে' - সেটিরও অনুসন্ধান করেন ।
বিশেষত: প্রাকৃতিক ভূগোলের গবেষকগণ প্রাকৃতিক পরিবেশ নিয়ে অধ্যয়ন করেন; বিপরীতে মানবীয় ভূগোল বিশারদগণ মানব সমাজ সম্পর্কে অধ্যয়ন করেন। আধুনিক ভূগোলবিদগণই জিআইএস (ভৌগোলিক তথ্য ব্যবস্থা) -এর প্রাথমিক পরিচর্চাকারী, যারা প্রায়শ:ই স্থানীয়, রাজ্য ও জাতীয় পর্যায়ের বিভিন্ন সরকারি সংস্থার পাশাপাশি বেসরকারি খাতের পরিবেশ এবং প্রকৌশল সংস্থায় নিযুক্ত হন।
ভূগোলবিদ শিরোনামে জোহানস্‌ ভারমিরের অঙ্কিত একটি বিখ্যাত তৈলচিত্র রয়েছে, যা কখনো কখনো জোহানস্‌ ভারমিরের জ্যোতির্বিদ শিরোনামের চিত্রটির সাথে একত্রে যুক্ত (সিরিজ) বলে ধারণা করা হয়। এই চিত্র দুটিকে ১৬৬৮-৬৯ সালে তাদের অঙ্কনকালীন সময়ে ইউরোপে ভূগোলবিদদের বৈজ্ঞানিক অনুসন্ধানভিত্তিক অভিক্ষিপ্তাবস্থা গড়ে ওঠা ক্রমবর্ধমান প্রভাবের প্রতিনিধিত্বকারী বলে মনে করা হয়।
ভূগোলের দু'টি প্রধান শাখা রয়েছে, যেগুলো আরো কতগুলো উপশাখায় বিভক্ত:
ভূগোলবিদদের জন্য ন্যাশনাল জিওগ্রাফিক সোসাইটি পাঁচটি গুরুত্বপূর্ণ প্রতিপাদ্য বিষয় চিহ্নিত করেছে:
কস্চিয়স্কো পর্বত

মাউন্ট কসচিয়স্কো অস্ট্রেলিয়ার স্নোয়ি পর্বতমালার একটি শৃঙ্গ যা নিউ সাউথ ওয়েলসের কস্চিয়স্কো জাতীয় উদ্যানে অবস্থিত। এটি অস্ট্রেলিয়ার মূল ভূ-খন্ডের সর্বোচ্চ পবর্তশৃঙ্গ এবং সমুদ্রপৃষ্ঠ থেকে এর উচ্চতা ২,২২৮ মিটার (৭,৩১০ ফিট)।
কনরাড গেসনার

কনরাড গেসনার (Conrad von Gesner, Conradus Gesnerus, Conrad Gesner; ১৫১৬ – ১৫৬৫) ছিলেন একজন সুইস প্রকৃতিবিজ্ঞানী। শৈশবে তার বাবা ও মার মৃত্যুর পর তার কাকা, যিনি ছিলেন একজন দরিদ্র, অশিক্ষিত কারিগর, তাকে মানুষ করেন। নিজের অক্লান্ত চেষ্টায় ও জ্ঞানার্জনের প্রচণ্ড নেশায় অধ্যয়ন শেষ করে তিনি ১৫৫৭ সালে লাউজেন বিশ্ববিদ্যালয়ে গ্রিক ভাষার অধ্যাপক হিসেবে যোগ দেন ও চার বছর পর জুরিখে চলে গিয়ে চিকিৎসকের পেশা গ্রহণ করেন, সেখানেই প্লেগে তার মৃত্যু হয়। তার প্রধান গবেষণা ও অবদান প্রাণীবিজ্ঞানে, একশ বছরেরও বেশি সময় ধরে যার প্রভাব অক্ষুণ্ণ ছিল। উদ্ভিদবিজ্ঞান নিয়েও তিনি অনুশীলন করেছিলেন। সংগ্রহ করেছিলেন উদ্ভিদের নমুনা, স্থাপন করেছিলেন উদ্ভিদ প্রাঙ্গণ, উদ্ভিদের শ্রেণি বিভাজন করে ও তাদের ভেষজগুণ বর্ণনা করে রচনা করেছিলেন একাধিক বই। লিখেছিলেন ভাষা বিষয়ক বই ও প্রথম আন্তর্জাতিক গ্রন্থপঞ্জিকোষ "দি ইউনিভার্সাল লাইব্রেরি'। জার্মান, ফরাসি, ইঙরেজি, ইতালীয়, গ্রিক, লাতিন ও বিভিন্ন প্রাচ্য ভাষা তার জানা ছিল।
কমলেশ্বর মুখোপাধ্যায়

কমলেশ্বর মুখোপাধ্যায় হলেন একজন ভারতীয় চলচ্চিত্র পরিচালক, অভিনেতা এবং চিকিৎসক। তিনি প্রধানত বাংলা ভাষার চলচ্চিত্রে কাজ করেন। ২০১১ সালের "উড়ো চিঠি" চলচ্চিত্র পরিচালনার মাধ্যমে পরিচালক হিসেবে আত্মপ্রকাশ করেন। তার পরিচালিত উল্লেখযোগ্য চলচ্চিত্রের মধ্যে রয়েছে "চাঁদের পাহাড়" (২০১৩), "মেঘে ঢাকা তারা" (২০১৩), "আমাজন অভিযান" (২০১৭) ও "ককপিট" (২০১৭)।
কমলেশ্বর মুখোপাধ্যায় প্রশিক্ষণের মাধ্যমে একজন চিকিৎসক । তিনি কলকাতার সেন্ট লরেন্স হাই স্কুলে পড়াশোনা করেছেন এবং তিনি মেডিকেল কলেজ ও হাসপাতাল, কলকাতা থেকে এমবিবিএস সম্পূর্ণ করেন। তিনি চিকিৎসা পেশা থেকে প্রথমে গ্রুপ থিয়েটার, তারপর বিজ্ঞাপন জগতে এবং তারপর চলচ্চিত্র নির্মাণে পাড়ি জমান। বিজ্ঞাপনচিত্র নির্মাতা হিসেবে কাজ করার পর, নটবর নট আউট (২০১০) চলচ্চিত্রের সংলাপ, চিত্রনাট্য এবং গান লিখেছেন ।
তিনি একজন বিজ্ঞাপন নির্মাতা হিসেবে তার কর্মজীবন শুরু করেন। তিনি অমিত সেনগুপ্ত পরিচালিত "নটবর নট আউট" চলচ্চিত্রের চিত্রনাট্য লেখেন। তার প্রথম চলচ্চিত্র ২০১১ সালের "উড়ো চিঠি"। এতে ১২টি ভিন্ন গল্পের ওপর ১২টি মেসেজ দেয়া হয়েছে। তার পরের চলচ্চিত্রটি ২০১৩ সালে মুক্তি পায়। বিখ্যাত পরিচালক ঋত্বিক ঘটক-এর জীবনীনির্ভর এই চলচ্চিত্রটিও আগেরটির মত বক্স অফিস হিট না হলেও অত্যন্ত প্রশংসিত হয় এবং বহু আন্তর্জাতিক পুরস্কার লাভ করে। তিনি "চেতনা" নামক থিয়েটার-এর সদস্য।
২০১৩ সালের বিভূতিভূষণ বন্দ্যোপাধ্যায়ের রোমাঞ্চকর উপন্যাস অবলম্বনে শ্রী ভেঙ্কটেশ ফিল্মস প্রযোজিত এবং বিখ্যাত অভিনেতা দেব অভিনীত তার তৃতীয় চলচ্চিত্র চাঁদের পাহাড়।
অভিনেতা হিসেবে তিনি অনেক চলচ্চিত্রে অভিনয় করেছেন। এছাড়াও তিনি একজন নাট্যকার, পরিচালক এবং কলকাতা ভিত্তিক নাট্যদল শৈলুশিকের প্রতিষ্ঠাতা সদস্য। তিনি ফটোগ্রাফি এবং কম্পিউটার গ্রাফিক্সেও প্রশিক্ষিত।
ফ্যাসিবাদ

ফ্যাসিবাদ শব্দটি ইতালীয় শব্দ "fascismo" থেকে উদ্ভূত, যা "fascio" শব্দ থেকে এসেছে। এর অর্থ ‘লাঠির বান্ডিল’, যা প্রাচীন রোমান প্রতীক "fasces" থেকে উদ্ভূত। এই প্রতীকটি একাধিক লাঠির বান্ডিলের সাথে একটি কুড়ালকে ঘিরে রাখা হতো, যা শক্তি এবং ঐক্যের প্রতীক হিসেবে ব্যবহৃত হতো।
ফ্যাসিবাদের মূল আদর্শ ছিল একদলীয় শাসনব্যবস্থা, যেখানে জাতীয়তাবাদ ও কর্তৃত্ববাদ ছিল প্রধান বৈশিষ্ট্য। প্রাচীন রোমান ফ্যাসেসের মতোই এটি শক্তি ও শৃঙ্খলার উপর জোর দেয়।
ফ্যাসিবাদ প্রথম উদ্ভব ঘটে ইতালিতে। ১৯১৫ সালে, বেনিটো মুসোলিনি ইতালিতে ফ্যাসেস অফ রেভোলিউশনারি অ্যাকশন প্রতিষ্ঠা করেন। পরবর্তীতে, ১৯১৯ সালে, মুসোলিনি মিলানে ইতালীয় ফ্যাসিস অফ কমব্যাট গঠন করেন। দুই বছরের মধ্যেই এটি জাতীয় ফ্যাসিস্ট পার্টিতে রূপান্তরিত হয়।
এই শাসনব্যবস্থাটি একটি কর্তৃত্ববাদী এবং জাতীয়তাবাদী ডানপন্থী ব্যবস্থা হিসেবে পরিচিত। এটি মানুষের স্বাধীনতাকে সীমিত করে, যেখানে একক শাসক বা দলই সব ক্ষমতা ধরে রাখে।
ফ্যাসেস প্রতীক ঐক্যের মাধ্যমে শক্তির ধারণা প্রকাশ করে। একটি একক লাঠি সহজেই ভেঙে যায়, কিন্তু লাঠির বান্ডিল ভাঙা অনেক কঠিন। এই প্রতীকটি বিভিন্ন ফ্যাসিবাদী আন্দোলনে ব্যবহৃত হয়েছে। উদাহরণস্বরূপ, স্পেনের ফ্যালাঞ্জ প্রতীক ছিল একটি জোয়ালের মাধ্যমে সংযুক্ত পাঁচটি তীর।
ফ্যাসিবাদী নেতারা, যেমন আডলফ হিটলার এবং বেনিটো মুসোলিনি, এই প্রতীককে ব্যবহার করে তাদের শক্তি ও শাসনের ন্যায্যতা প্রতিষ্ঠার চেষ্টা করেন।
ফ্যাসিবাদ প্রথমে ইতালিতে শুরু হলেও, এটি জার্মানি, স্পেন এবং অন্যান্য দেশে ছড়িয়ে পড়ে। জার্মানিতে হিটলারের অধীনে নাৎসি শাসন এবং স্পেনে ফ্রাংকোর শাসন ফ্যাসিবাদী আদর্শের ভিত্তিতে পরিচালিত হয়েছিল।
ফ্যাসিবাদের এই ধরণগুলি বিশ্বে ব্যাপক মানবাধিকার লঙ্ঘনের কারণ হয়। এটি বিশ্বযুদ্ধ এবং গণহত্যার মতো ঘটনা ঘটায়, যা মানুষের জীবনে চিরস্থায়ী দাগ রেখে গেছে।
ফ্যাসিবাদ কেবল একটি রাজনৈতিক আদর্শ নয়; এটি একটি দুঃখজনক ইতিহাস, যা আমাদের মনে করিয়ে দেয় যে কর্তৃত্ববাদ এবং স্বাধীনতা হরণের মধ্যে কী ক্ষতি লুকিয়ে থাকে। শক্তি এবং ঐক্যের ভুল ব্যাখ্যা মানবজাতির জন্য ধ্বংস ডেকে আনে। আমাদের উচিত এই আদর্শ থেকে শিক্ষা নেওয়া এবং গণতন্ত্র ও স্বাধীনতার মূল্যকে রক্ষা করা।
ঘাড়ব্যথা

ঘাড়ব্যথা () কাঠঠোকরা পরিবারের একটি গুরুত্বপূর্ণ গণের নাম। এরা মাটিতে চরতে অভ্যস্ত। এদের মাঝারি আকারের ঠোঁট ক্রমশ সরু, চাপা ও সুচালো; নাসিকা বড়; ডানার প্রান্ত চোখা; ডানা সুচালো, পালক কোমল; লেজ বর্গাকার, ডানার দৈর্ঘ্যের তিন-চতুর্থাংশ বা বেশি, লেজের পালক নমনীয়। এই গণে পৃথিবীতে ২ প্রজাতি, বাংলাদেশে ১ প্রজাতি দেখা যায়। সেগুলো হলও; 
A.S.King/J. McLelland, Birds: Their structure and function, 2nd edition, 1984
জোহানস্‌ ভারমির

জোহানস্‌ , জান অথবা জোহান ভারমির (; ১৬৩২ – ডিসেম্বর ১৬৭৫) ছিলেন একজন ডাচ চিত্রকর যিনি মধ্যবিত্ত শ্রেণীর অন্দরমহলের চিত্রাঙ্কনের জন্য সুবিদিত। তিনি ছিলেন তার সময়ের নিজে আঞ্চলের একজন সফল চিত্রকর। মৃত্যুর সময় পর্যন্ত তিনি স্ত্রী-সন্তানদের নিয়ে ঋণের ভারে জর্জরিত ছিলেন বলে এটা মনে করা হয় যে তিনি কখনোই খুব বিত্তশালী ছিলেন না, এবং এর কারণ সম্ভবত: এই যে, তিনি তুলনামূলকভাবে কম চিত্র অঙ্কন করেছিলেন।
ভারমির ধীরে ধীরে এবং যত্নের সাথে অাঁকতেন এবং এর জন্য তিনি ব্যবহার করতেন উজ্জ্বল রং এবং কখনো কখনো নীলকান্তমণি এবং ভারতীয় হরিত্ দিয়ে তৈরি রঙ্গক। তিনি চিত্রে অত্যন্ত নিপুনতার সাথে আলোকের ব্যবহারের জন্য পরিচিত
জোহানস্‌ ভারমিরের অঙ্কিত চিত্রের তালিকা

১৬'শ শতকের ওলন্দাজ চিত্রশিল্পী জোহানস্‌ ভারমির (১৬৩২ – ডিসেম্বর ১৬৭৫) সমসাময়িক চিত্রশিল্পীদের তুলনায় সংখ্যায় বেশ অল্প চিত্র অঙ্কন করেছেন। তার সৃজিত ৩৮টি চিত্রকর্মের তালিকা পাওয়া যায়।
ঐতিহাসিক দলিল, যেমন: নিলামের তথ্য হতে দেখা যায় যে, ভারমির-এর আরো অনেকগুলো অঙ্কিত চিত্র সম্ভবত: বর্তমানে ধ্বংস হয়ে গিয়েছে, বা লোক-চক্ষুর আড়ালে রয়েছে, বা হারিয়ে গিয়েছে অথবা, সম্ভবত: ভুলবশত: অন্যান্য শিল্পীদের নামে প্রচলিত রয়েছে। 
যদিও, নিশ্চিতভাবেই ভারমির-এর হারিয়ে যাওয়া চিত্রসমূহের একটি তালিকা পাওয়া যায়, যাতে যুক্ত আছে:
মাদকদ্রব্য

মাদকদ্রব্য বলতে এমন বস্তুসমূহকে বুঝায় যেগুলো শরীরে প্রবেশ করলে কিছু স্নায়বিক প্রতিক্রিয়ার উদ্রেক ঘটে এবং বারবার এসব দ্রব্য গ্রহণে আগ্রহ জন্মায়। নেশাদায়ক পদার্থের মধ্যে নিকোটিন, মরফিন, হেরোইন, এলএসডি, কোকেইন প্রভৃতি প্রধান।
নেশাদায়ক পদার্থসমূহ স্নায়ুতন্ত্রের স্বাভাবিক কার্যকলাপ ব্যাহত করে। ফলে মানবদেহে নানাধরনের ক্ষতিকর প্রভাব তৈরি করে। যার ফলাফল দাঁড়ায় অকালমৃত্যু।
নেশাদায়ক পদার্থগুলোকে প্রধানত দুইটি ভাগে ভাগ করা যায়:
দ্য জিওগ্রাফার (চিত্রকলা)

দ্য জিওগ্রাফার (ভূগোলবিদ) ওলন্দাজ চিত্রশিল্পী জোহানস্‌ ভারমিরের ১৬৬৮-৬৯ সালে অঙ্কিত একটি তৈলচিত্র যা বর্তমানে জার্মানির ফ্রাঙ্কফুর্ট আম মাইন শহরের স্ট্যাডেল জাদুঘরে সংরক্ষিত আছে।
এই চিত্রটি ভারমিরের তারিখসহ স্বাক্ষর করা তিনটি চিত্রের একটি (অপর দু'টি হলো: "জ্যোতির্বিদ" এবং "কুটীলমনা").
মোস্ট ওয়েলকাম ২

মোস্ট ওয়েলকাম ২ অনন্ত জলিল এবং অনন্য মামুন পরিচালিত ২০১৪-এ মুক্তিপ্রাপ্ত বাংলাদেশি অ্যাকশন চলচ্চিত্র। এতে অ্যাকশন পরিচালনা করেন ক্লিভ কার্টিস। এর চিত্রায়ন ২০১২ সালের ফেব্রুয়ারিতে শুরু হয়। চলচ্চিত্রটি ২০১২ সালের ব্লকবাস্টার চলচ্চিত্র "মোস্ট ওয়েলকাম"-এর দ্বিতীয় অংশ। চলচ্চিত্রে অনন্ত জলিল, আফিয়া নুসরাত বর্ষা, শিমুল খান, এবং শাহরিয়ার নাজিম জয় অভিনয় করেন। "মোস্ট ওয়েলকাম ২" বাংলাদেশের সিনেমার ইতিহাসে এটি অন্যতম একটি ব্যয়বহুল চলচ্চিত্র। চলচ্চিত্রটির মোট নির্মাণব্যয় ২০ কোটি টাকা। "মোস্ট ওয়েলকাম ২" ডলবি ডিজিটাল অডিওতে ২৯ জুলাই ২০১৪ সালে মুক্তি পায়।
এবং আরো অনকেই 
"মোস্ট ওয়েলকাম ২" এর দৃশ্যায়ণ ফেব্রুয়ারি ২০১২ তে শুরু হয়, ছবিটির প্রথম কিছু দৃশ্য বাংলাদেশ-ভারত সীমান্তর কাছে শুরু হয়, ছবিটির ৮০ ভাগ থাইল্যান্ড এবং ইউরোপে ধারণকৃত। প্রযোজক অনন্ত জলিল বলেছেন চলচ্চিত্রে অনেক উচ্চমানের প্রযুক্তি ব্যবহার করা হয়েছে। ছবিটি ২০১২ এর ছবি "মোস্ট ওয়েলকাম" এর সিক্যুয়াল। "মোস্ট ওয়েলকাম" বাংলাদেশের সর্বোচ্চ ব্যবসাকারী চলচ্চিত্র। এই ছবিতে অ্যাকশন ডিরেক্টর হচ্ছেন ক্লিভ কার্টিস (০০৭ জেমস বন্ড -এর অ্যাকশন ডিরেক্টর)। ছবিতে অনেক ব্যয়বহুল অ্যাকশন দৃশ্য আছে।
"মোস্ট ওয়েলকাম ২" তে প্রথম ছবি "মোস্ট ওয়েলকাম" এর সবাই আছেন শিমুল খানকে ভিলেন হিসেবে দেখা যায়, যদিও প্রথমে জ্যাকি শ্রফকে নিলেও পর সিডিউলে সমস্যার কারণে শিমুল খানকে খলনায়ক হিসেবে নেয়া হয়।
"মোস্ট ওয়েলকাম ২" বাংলাদেশ, থাইল্যান্ড, ইউরোপের কিছু অন্য দেশে চিত্রায়ন করা হয়েছে। চলচ্চিত্রটিতে হলিউড এর প্রযুক্তিবিদ এবং তামিল চলচ্চিত্র এন্থীরান (রোবট) এর VFX ডিজাইনারদের নিয়োগ দেয়া হয়েছে।
ছবিটি বাংলাদেশে প্রথমে ঢাকার ১৯টি হলে মুক্তি পায়, পরের সপ্তাহেই সারাদেশব্যাপী ৬২টি হলে প্রদর্শিত হয়। এরপর জাপানে ৭টি থিয়েটার মুক্তি পায়।
মাহিয়া মাহি

শারমিন আকতার নিপা (মঞ্চ নাম মাহিয়া মাহি হিসেবেই অধিক পরিচিত; জন্ম: ২৭ অক্টোবর ১৯৯৩) হচ্ছেন একজন বাংলাদেশী চলচ্চিত্র অভিনেত্রী। ২০১২ সালে ভালোবাসার রঙ চলচ্চিত্রের মাধ্যমে মাহির চলচ্চিত্রে অভিষেক হয়। তিনি বাংলাদেশের সর্বোচ্চ পারিশ্রমিক প্রাপ্ত অভিনেত্রীদের একজন।
মাহিয়া মাহি ১৯৯৩ সালের ২৭ অক্টোবর রাজশাহীর তানোর উপজেলার মুণ্ডুমালায় নানাবাড়িতে জন্মগ্রহণ করেন। তার পৈতৃক নিবাস চাঁপাইনবাবগঞ্জ জেলার নাচোল উপজেলা। তার পারিবারিক নাম শারমিন আক্তার নিপা। তার পিতার নাম আবু বকর এবং মাতার নাম দিলারা ইয়াসমিন।
তিনি ঢাকা উত্তরা হাইস্কুল থেকে মাধ্যমিক ও ঢাকা সিটি কলেজ থেকে উচ্চ মাধ্যমিক সম্পন্ন করেন। বর্তমানে তিনি শান্ত-মারিয়াম ইউনিভার্সিটি অব ক্রিয়েটিভ টেকনোলজিতে ফ্যাশন ডিজাইনিংয়ের উপর পড়াশুনা করেছেন।
মাহি ২০১৬ সালে পারভেজ মাহমুদ অপুর সঙ্গে পরিনয়সূত্রে আবদ্ধ হন। ২০২১ সালের জুন মাসে তাদের বিচ্ছেদ ঘটে। বর্তমানে তিনি গাজীপুরের ব্যবসায়ী রাকিব সরকারের সাথে বিবাহবন্ধনে আবদ্ধ আছেন। তারা ২০২১ সালের সেপ্টেম্বরে বিয়ে করেন। এই দম্পতি ২০২৩ সালের ২৮ মার্চ একটি পুত্র সন্তান জন্ম দেন।
তিনি বাংলাদেশের দ্বাদশ জাতীয় সংসদ নির্বাচনে স্বতন্ত্র প্রার্থী হিসেবে অংশ নিয়ে পরাজিত হন।
২০২৪ সালের ৭ জানুয়ারি দ্বাদশ জাতীয় সংসদ নির্বাচনে রাজশাহী-১ আসনে ট্রাক প্রতীক নিয়ে স্বতন্ত্র প্রার্থী হিসেবে নির্বাচনে প্রতিদ্বন্দিতা করেন। নির্বাচনে ৯ হাজার ৯ ভোট পেয়ে তৃতীয় অবস্থান দখল করেন।
ফেসবুক লাইভে গিয়ে চিত্রনায়িকা মাহিয়া মাহি সরকার ও তার স্বামী রকিব সরকার মানহানিকর তথ্য প্রচার করে আইনশৃঙ্খলা অবনতি ঘটানোর চেষ্টা করেছেন, এমন অভিযোগে গাজীপুর মেট্রোপলিটন পুলিশ ডিজিটাল নিরাপত্তা আইনে মামলা করে। পরবর্তীতে ২০২৩ সালের ১৮ মার্চ শনিবার দুপুর পৌনে ১২টায় ঢাকার হযরত শাহজালাল আন্তর্জাতিক বিমানবন্দর থেকে তিনি পুলিশের হাতে গ্রেফতার হন। একইদিনে আদালত থেকে তাকে জামিন দেওয়া হয়।
মাহিয়া মাহি ২০১২ সালে জাজ মাল্টিমিডিয়া প্রযোজিত "ভালোবাসার রঙ" চলচ্চিত্রের মাধ্যমে অভিনয় জীবন শুরু করেন। ২০১৩ সালে মাহির পরপর তিনটি চলচ্চিত্র সাফল্যের মুখ দেখে, এবং তিনি অভিনেত্রী হিসেবে নিজের অবস্থান সুদৃঢ় করেন।
২০১৪ সালে বেশ সাফল্যের সঙ্গেই কয়েকটি চলচ্চিত্রে অভিনয় করেন তিনি। "অগ্নি", "কি দারুন দেখতে", "দবির সাহেবের সংসার", "হানিমুন", "অনেক সাধের ময়না" এবং "" এর মতো চলচ্চিত্রে অভিনয় করে সমালোচকদের প্রশংসা কুড়িয়েছেন। ২০১৫ সালে "রোমিও বনাম জুলিয়েট" চলচ্চিত্রের মাধ্যমে টলিউডে অভিষেক ঘটে তার। একই বছর "অগ্নির" দ্বিতীয় কিস্তি "অগ্নি ২" চলচ্চিত্রটি ভারত-বাংলাদেশ যৌথ প্রযোজনায় নির্মিত হয়। চলচ্চিত্রটি পবিত্র ঈদুল ফিতর উপলক্ষে ২০১৫ সালের ১৮ জুলাই দেশব্যাপী মুক্তি দেওয়া হয়। তিনি ২০১৬ সালে হুমায়ূন আহমেদের লেখা বিখ্যাত উপন্যাস "কৃষ্ণপক্ষের" 'অরু' চরিত্রে, এবং অন্ধ মেয়ের চরিত্রে "অনেক দামে কেনা" চলচ্চিত্রে অভিনয় করেন, দুটি চলচ্চিত্রই বেশ প্রশংসিত হয়। ২০১৭ সালে তার একমাত্র চলচ্চিত্র "ঢাকা অ্যাটাক" মুক্তি পায়, যা বাংলাদেশের প্রথম পুলিশ থ্রিলার চলচ্চিত্র, চলচ্চিত্রটি দেশ-বিদেশে ব্যাপক প্রশংসিত হয়। ২০১৮ সালে তার অভিনীত চারটি চলচ্চিত্র মুক্তি পায়।
মরফিন

মরফিন একটি জৈব যৌগ। এর রাসায়নিক সংকেত CHNO । মরফিন হলো আফিং-এর প্রধান উপাদান।এটি একটি উপক্ষার ( Alkaloid ) এবং প্রবলভাবে কার্যকর অপিওয়েড(Opiate) ব্যথানাশক। এটি সরাসরি কেন্দ্রীয় স্নায়ুতন্ত্রের উপর কাজ করে ব্যথার অনুভূতি নাশ করে। এটি অতি নিদ্রাকারকও বটে। এটি প্রাকৃতিকভাবে উৎপাদিত অ্যালকালয়েড জাতীয় পদার্থ যা অপিয়াম পপি নামক উদ্ভিদের অপরিপক্ক বীজের আঠালো রস থেকে আহরণ করা হয়।
১৮০৫ সালে জার্মান ফার্মাসিস্ট ফ্রিডরিখ সার্টারনার (Friedrich Sertürner) সর্বপ্রথম আফিং থেকে মরফিন পৃথক করেন এবং এর নামকরণ করেন গ্রিক স্বপ্ন দেবতা মরফিয়াস এর নাম অনুসারে।
মরফিন স্নায়ুতন্ত্রের অপিওয়েড (Opiate) রিসেপ্টরের উপর ক্রিয়া করে ব্যথা উদ্দীপনার পরিবহনকে রোহিত করে ও অবসাদ তৈরি করে।
এটা প্রাথমিকভাবে ব্যথা নাশক হিসেবে ব্যবহৃত হয়। অস্ত্রোপচারকালে রুগীকে অজ্ঞান করতে এর ব্যবহার আছে। এছাড়া হৃদপিণ্ডের অসুখ যেমন মায়োকার্ডিয়াল ইনফার্কশন, অ্যাকিউট করোনারি সিনড্রোম এবং ফুসফুসের ইডিমা বা শোথরোগেও মরফিন ব্যবহার করা হয়। চিকিৎসাশাস্ত্রে মরফিনের ব্যাপক ব্যবহার শুরু হয় দ্বিতীয় বিশ্বযুদ্ধেরসময়। সেইসময় যুদ্ধাহত মর্কিন সৈনিকদের আঘাতের ব্যথা কমাতে ও শল্যচিকিৎসায় চেতনানশক হিসাবে মরফিন ব্যবহৃত হত। পুনঃপুন ব্যবহারের ফলে পরবর্তীকালে সৈনিকদের মধ্যে মরফিনের প্রতি আসক্তি তৈরি হয় যা “সোলজার ডিজিস” নামে পরিচিত।
মরফিন প্রচণ্ড আসক্তিকারক। এটা মানসিক ও শারীরিক উভয় ধরনের নির্ভরশীলতা তৈরি করে। মরফিনে আসক্তরা মারাত্মক রকমের অবসাদগ্রস্ততা,বিষন্নতা,নিদ্রাহীনতা, স্মৃতিবিচ্যুতি, মতিভ্রমে আক্রান্ত হয়ে থাকে।এটা সিডিউল-১ ঔষধ এবং এটার বিক্রি, বিপণন, ব্যবহার মাদকদ্রব্য নিয়ন্ত্রণ অধিদপ্তরের অধীনে করা হয়।
বল্লালেশ্বর মন্দির

বল্লালেশ্বর হল গণেশের আটটি অষ্টবিনায়ক মন্দিরের অন্যতম। অষ্টবিনায়ক মন্দিরগুলির মধ্যে এই একটি মন্দিরেই গণেশের কোনো একটি অবতার তার ভক্তের নামে পরিচিত। এই মন্দিরটি ভারতের মহারাষ্ট্র রাজ্যের রায়গড় জেলার কারজাত থেকে ৩০ কিলোমিটার দূরে পালি গ্রামে অবস্থিত। মন্দিরটি সরসগড় দুর্গ ও অম্বা নদীর মধ্যে অবস্থিত।
রুহুল্লাহ খোমেইনী

সৈয়দ রুহুল্লাহ মুসাবী খোমেইনী ( ; ২৪ সেপ্টেম্বর ১৯০২ – ৩ জুন ১৯৮৯), যিনি পশ্চিমা বিশ্বে আয়াতুল্লাহ খোমেইনী হিসেবে পরিচিত, ছিলেন একজন ইরানি রাজনীতিবিদ, বিপ্লবী ও শিয়া মুসলিম ধর্মগুরু। তিনি ছিলেন ইসলামি প্রজাতন্ত্রী ইরানের প্রতিষ্ঠাতা এবং ১৯৭৯ সালের ইসলামি বিপ্লবের নেতা যার ফলশ্রুতিতে ইরানের সর্বশেষ শাহ মোহাম্মদ রেজা পাহলভী ক্ষমতাচ্যুত হন এবং ২৫০০ বছরের পুরনো পারসিক রাজতন্ত্রের সমাপ্তি ঘটে। বিপ্লবের পর খোমেইনী ইসলামি প্রজাতন্ত্রের সংবিধান মোতাবেক জাতির সর্বোচ্চ ধর্মীয় ও রাজনৈতিক কর্তৃত্ব বহনকারী সর্বোচ্চ নেতার পদে অধিষ্ঠিত হন এবং আমৃত্যু এই দায়িত্ব পালন করেন। ১৯৮৯ সালের ৪ জুন আয়াতুল্লাহ আলী খামেনেয়ী তাঁর স্থলাভিষিক্ত হন।
চেরুকুরি রাজকুমার আজাদ

চেরুকুরি রাজকুমার আজাদ (; ১৯৫২ – ১ জুলাই ২০১০) ছিলেন নিষিদ্ধঘোষিত ভারতের কমিউনিস্ট পার্টি (মাওবাদী)র প্রবীণ সদস্য, পার্টির কেন্দ্রীয় পলিটব্যুরো সদস্য এবং পার্টির মুখপাত্র। ২০১০ সালের ১ জুলাই মহারাষ্ট্রের সীমান্তের নিকটে অন্ধ্র প্রদেশের পুলিশ তাকে আদিলাবাদ জেলার সরকাপল্লীতে হত্যা করে। তিনি মাঠ-কৌশলে বিশেষজ্ঞ এবং ভাবাদর্শের জন্য আদর্শ ছিলেন। আজাদ ১৯৭৯ সালে গোপন জীবনে চলে যান। তিনি ১৯৭৫ এবং ১৯৭৮ সালে গ্রেপ্তার হয়েছিলেন এবং জামিনে বেরিয়ে আসেন। মৃত্যুর পূর্বে তার মাথার উপর ১২ লাখ রুপির পুরস্কারের ঘোষণা ছিলো। তিনি কোরুকন্ড সৈনিক স্কুল এবং জাতীয় ইন্সটিটিউট অফ টেকনোলজি, ওয়ারাংগালের ছাত্র ছিলেন। যোগ দিয়েছিলেন বিপ্লবী ছাত্র ইউনিয়নে যেটি ছিল অনেক নকশালবাদীদের জন্মভূমি।
রাজকুমার তারপর পিপলস ওয়ার গ্রুপ যার পক্ষ থেকে তিনি অস্ত্র চুক্তি এবং অস্ত্র ও বিস্ফোরক হ্যান্ডলিং প্রশিক্ষণ দরাদরি ব্যবহৃত হন এবং তিনি এরপর আত্মগোপনে চলে যান। কিন্তু হুমকি ও ভীতি প্রদর্শনের ক্ষেত্রে, অন্ধ্রপ্রদেশের একটি পুলিশ রেকর্ডে তার বিরুদ্ধে কোনো অভিযোগ ছিলো না। পরে মাওবাদী দল সিপিআই (মাওবাদী) গঠিত হলে, তিনি দলের বেশিরভাগ রাজনীতি বিষয়ক ব্যাপারগুলো দেখাশোনা করতেন। রাজকুমার ৩০ বছর ধরে আত্মগোপনে ছিলেন এবং মাধব, গঙ্গাধর, মধু এবং উদয় সহ বিভিন্ন উপনাম গ্রহণ করেছিলেন। তিনি একটি মতাদর্শী ছিলেন যিনি ​​মাঠের নৈপুণ্য বিশেষজ্ঞ ছিলেন। আজাদ ১৯৭৯ সালে আত্মগোপনে যান। তিনি ১৯৭৫ সালে গ্রেপ্তার হন এবং ১৯৭৮ সালে জামিনে মুক্তি পান। তিনি মৃত্যুর পূর্বে তার মাথার মূল্য ১.২ মিলিয়ন ভারতীয় রুপির এক পরোয়ানা বহন করছিলেন। তিনি ১৫ আগস্ট ২০০৫ তারিখে মাহবুবনগর জেলার কংগ্রেসের আইনপ্রণেতা সি নর্সি রেড্ডিকে ১০ জন সঙ্গীসহ হত্যার জন্য অভিযুক্ত ছিলেন। এছাড়া তিনি কেন্দ্রীয় কমিটির সদস্য, পলিটব্যুরোর সদস্য হওয়া থেকে, তিনি সংগঠনের সর্বোচ্চ নীতিনির্ধারণী বিভাগের সদস্য ছিলেন।
আদিলাবাদ

আদিলাবাদ (; , Urdu: عادل آباد), ভারতের অন্ধ্র প্রদেশ রাজ্যের আদিলাবাদ জেলার মূল শহর এবং পৌরসভা এলাকা।
এই শহরটি অক্ষাংশ ও দ্রাঘিমাংশে অবস্থিত। সমূদ্রপৃষ্ঠ থেকে এখানকার গড় উচ্চতা হল ২৬৪ মিটার (৮৬৬ ফুট)।
ভারতের ২০০১ সালের আদমশুমারি (লোক গণনা) অনুসারে আদিলাবাদ শহরের জনসংখ্যা ১০৮,২৩৩ জন।
এখানে সাক্ষরতার হার ৬৫%, যার ৭৩% নারী; যেখানে বারো জেলার সাক্ষরতার হার ৫৬% এবং সমগ্র ভারতের সাক্ষরতার হার ৫৯.৫%।
এই শহরে ৬ বছর বা তার কমবয়সী অধিবাসী জনসংখ্যার ১৪%।
আদিলাবাদ জেলা

আদিলাবাদ জেলা (, ) হচ্ছে ভারতের অন্ধ্র প্রদেশের একটি জেলা। ২০০১ সালের তথ্যানুসারে এখানকার জনসংখ্যা ছিল ২,৪৮৮,০০৩ জন যার ২৬.৫৩% শহুরে।
কুতুব শাহি শাসনামলের এদলাবাদ শব্দ থেকে আদিলাবাদ শব্দটির উৎপত্তি। এদলা হচ্ছে একটি গণ্ড শব্দ যা জঙ্গলের মানুষের ক্ষেত্রে ব্যবহৃত হয়। আদিলাবাদ জেলা গভীর জঙ্গল এবং গোদাবরী নদী অববাহিকায় অবস্থিত।
এই জেলা বর্তমানে লাল করিডোরের অংশ।
অমৃতা খান

অমৃতা খান (ইংরেজি: Amrita Khan) (জন্ম: ২৪ ডিসেম্বর ১৯৯৭) বাংলাদেশী অভিনেত্রী এবং মডেল। TVC এর নাচের মাধ্যমে তিনি মিডিয়াতে প্রথম পা রাখেন ২০০২ সালে। তিনি একটি নাটকেও কাজ করেছেন যার নাম "উনিশ বছর পরে"। ২০১৩ সালে বাংলাদেশী চলচ্চিত্রে তার অবির্ভাব ঘটে রয়েল এবং অনিক দু'জন নতুন পরিচালকের যৌথ পরিচালনায় "গেইম" চলচ্চিত্রের মাধ্যমে, চলচ্চিত্রটি মুক্তি পায় ২০১৫ সালের ২রা জানুয়ারি। চলচ্চিত্র ছাড়াও তিনি বেশ কিছু বিজ্ঞাপন চিত্রেও অংশ নিয়েছেন। ১৯৯৬ সালে মুক্তি পাওয়া সালমান শাহ এবং মৌসুমী অভিনীত চলচ্চিত্র "অন্তরে অন্তরে"-এর পুনঃনির্মাণ চলচ্চিত্রে তিনি বর্তমানে কাজ করছেন, পুনঃনির্মাণের পরিচালক আতিক রহমান।
অমৃতা খান ১৯৯৭ সালের ২৪ ডিসেম্বর বাংলাদেশের সাতক্ষীরা জেলায় জন্মগ্রহণ করেন। তার বংশগত আদি নিবাস টাঙ্গাইলে, তার জন্মের সময় তার বাবা সাতক্ষীরাতে কর্মরত ছিলেন। বাবা তাহের খান ইউএনডিপিতে কর্মকর্তা ও মা দিলারা ইসলাম একজন ব্যবসায়ী। তার বড় এক ভাই আছে। 
অমৃতা খান অভিনীত প্রথম চলচ্চিত্র "গেইম", এটি ২০১৫ সালের ২রা জানুয়ারি মুক্তি পেয়েছে। চলচ্চিত্রে পদার্পণ করার আগে তিনি বেশ কিছু বিজ্ঞাপন চিত্র এবং মিউজিক ভিডিও-তে কাজ করেছেন। বর্তমানে তিনি "অন্তরে অন্তরে" পুনঃনির্মাণ-এ ছাড়াও আরো "গুম", এবং "অজান্তে ভালবাসা" "মিশন আফ্রিকা" নামের তিনটি চলচ্চিত্রে কাজ করবেন।
দিশানায়াকা মুদিয়ানসেনাগে জয়রত্নে

দিসানায়ক মুদিয়নসেলাগে জয়রত্ন (, ; ৪ জুন ১৯৩১ – ১৯ নভেম্বর ২০১৯), যিনি ডি. এম. “দি মু” জয়রত্ন নামেও পরিচিত, ছিলেন একজন অভিজ্ঞ শ্রীলঙ্কান রাজনীতিবিদ যিনি ২০১০ থেকে ২০১৫ সাল পর্যন্ত শ্রীলঙ্কার প্রধানমন্ত্রী ছিলেন। শ্রীলঙ্কা ফ্রিডম পার্টি’র অন্যতম প্রতিষ্ঠাতা সদস্য জয়রত্নে ১৯৭০ সালে সর্বপ্রথম সংসদ সদস্য নির্বাচিত হন। অতঃপর ২১ এপ্রিল, ২০১০ তারিখে প্রধানমন্ত্রী হিসেবে শপথ গ্রহণ করেন।
৪ জুন, ১৯৩১ তারিখে জন্মগ্রহণকারী ডি. এম. জয়রত্নে ক্যান্ডি শহরের ঠিক বাইরে গাম্পোলা এলাকার ডলুয়া মহাবিদ্যালয়ে অধ্যয়ন করেন। ১৯৫১ সালে এস. ডব্লিউ. আর. ডি. বন্দরনায়েকে কর্তৃক ক্যান্ডিতে শ্রীলঙ্কা ফ্রিডম পার্টি প্রতিষ্ঠা করার পর তিনি ডলুয়া মহাবিদ্যালয়ে শিক্ষক হিসেবে যোগদান করেন। পরবর্তীতে তিনি ১৯৬০ সাল থেকে ১৯৬২ সালের মেয়াদকালে ডলুয়ায় পোস্টমাস্টার হিসেবে কর্মরত ছিলেন।
১৯৭০ সালের শ্রীলঙ্কার সংসদ নির্বাচনে জয়রত্নে প্রথমবারের মতো অংশগ্রহণ করেন। শ্রীলঙ্কা ফ্রিডম পার্টি (এসএলএফপি)’র প্রার্থী হিসেবে গাম্পোলা সংসদীয় এলাকা থেকে১৪,৪৬৩ ভোট পান। এ নির্বাচনে তিনি ইউনাইটেড ন্যাশনাল পার্টি (ইউএনপি)’র প্রার্থী ডব্লিউ.পি.বি. দিশানায়েকেকে পরাভূত করেন। এরপর ১৯৭৭ সালের নির্বাচনে দিশানায়েকেকে পুনরায় হারান। ঐ নির্বাচনে এসএলএফপি’র মাত্র ৮জন সদস্য সংসদে প্রবেশ করতে পেরেছিলেন। ১৯৮৯ সালের নতুন অগ্রাধিকারমূলক ভোটিং পদ্ধতিতে ক্যান্ডি জেলা থেকে তিনি পুনরায় নির্বাচিত হন। ৫৪,২৯০ ভোট পেয়ে তিনি এসএলএফপি প্রার্থীদের তালিকায় শীর্ষস্থানে ছিলেন।
১৯৯৪ সালে পিপল’স অ্যালায়েন্সের হয়ে সংসদ সদস্য নির্বাচিত হন তিনি। এরফলে তিনি প্রথমবারের মতো রাষ্ট্রপতি চন্দ্রিকা কুমারাতুঙ্গা’র মন্ত্রীপরিষদে ভূমি, কৃষি ও বনায়ণ মন্ত্রী হিসেবে নিযুক্ত হন।
ইউনাইটেড পিপল’স ফ্রিডম অ্যালায়েন্সের প্রার্থী হিসেবে ২০১০ সালের সংসদীয় নির্বাচনে বিজয়ী হন জয়রত্নে। এসএলএফপি’র সর্বাপেক্ষা বয়োজ্যেষ্ঠ সদস্য জয়রত্নে ২১ এপ্রিল, ২০১০ তারিখে শ্রীলঙ্কার প্রধানমন্ত্রী হিসেবে শপথ গ্রহণ করেন। শ্রীলঙ্কার সংবিধান অনুযায়ী প্রধানমন্ত্রী সর্বাপেক্ষা আনুষ্ঠানিক পদ। এছাড়াও, তিনি বুদ্ধশাসনা ও ধর্মবিষয়ক মন্ত্রণালয়ের দায়িত্ব পালন করবেন।
ডি. এম. জয়রত্নে ২০১৯ সালের ১৯ নভেম্বর মৃত্যুবরণ করেন।
ব্যাবিলনিয়ানদের অঙ্কিত পৃথিবীর মানচিত্র

ব্যাবিলনিয়ানদের অঙ্কিত পৃথিবীর মানচিত্র ব্যাবিলনিয়ানদের দৃষ্টিকোণ থেকে তাদের পরিচিত বিশ্বের একটি চিত্রাঙ্কিত নকশা। মাটির তৈরী একটি খণ্ডে তৈরীকৃত এই মানচিত্রটিতে কেন্দ্র থেকে কিছুটা উত্তরে ব্যাবিলন শহরটি অবস্থিত বলে দেখানো হয়েছে; কয়েকটি খণ্ডে বিভক্ত হয়ে ভাঙে যাওয়া এই মৃত্তিকা ফলকটিতে কিউনিফর্ম পদ্ধতিতে লেখা এই অংশ রয়েছে।
মৃত্তিকা ফলক

প্রাচীন নিকট পূর্বে, ক্লে ট্যাবলেট (আক্কাদিয়ান "ফ্লুরোপ্পু(এম)" ) লেখার
একটি মাধ্যম হিসাবে ব্যবহৃত হয়েছিল, বিশেষত কিউনিফর্ম, ব্রোঞ্জ যুগ এবং লৌহ যুগে লেখার জন্য এটি অনেক জনপ্রিয় একটি মাধ্যম ছিল। 
কিউনিফর্ম অক্ষরগুলি একটি ভেজা মাটির ট্যাবলেটে একটি দিয়ে ছাপানো হয়েছিল স্টাইলাস প্রায়শই তৈরি রিড (রিড পেন). একবার উপর লিখিত, অনেক ট্যাবলেট ভঙ্গুর অবশিষ্ট, সূর্য বা বাতাসে শুকনো ছিল. পরে, এই অপ্রয়োজনীয় মাটির ট্যাবলেটগুলি জলে ভিজিয়ে নতুন পরিষ্কার ট্যাবলেটগুলিতে পুনর্ব্যবহার করা যেতে পারে অন্যান্য ট্যাবলেট, একবার লেখা, গরম বহিস্কার করা হয় ভাটা অথবা সেই মিসকীন, অভাবগ্রস্ততা যাকে ধূলি লুণ্ঠিত ও লাঞ্ছিত অবমানিত করেছে; এই সংগ্রহ ক্লে নথি প্রথম আর্কাইভ গঠিত. তারা প্রথম রুট ছিল লাইব্রেরি. দশ লিখিত ট্যাবলেট হাজার হাজার, অনেক টুকরা সহ, মধ্যপ্রাচ্যে পাওয়া গেছে.
মধ্যে মিনোয়ান/মাইসেনিয়ান সভ্যতা, জীবিত লেখা প্রধানত সেই ট্যাবলেট যা অ্যাকাউন্টিংয়ের জন্য ব্যবহৃত হয়েছিল. লেবেল হিসাবে পরিবেশন করা ট্যাবলেটগুলি, পিছনে একটি উইকার ঝুড়ির পাশের ছাপ এবং বার্ষিক সংক্ষিপ্তসারগুলি দেখানো ট্যাবলেটগুলি একটি পরিশীলিত অ্যাকাউন্টিং সিস্টেমের পরামর্শ দেয় এই সাংস্কৃতিক অঞ্চলে ট্যাবলেটগুলি ইচ্ছাকৃতভাবে কখনও বরখাস্ত করা হয়নি, কারণ বার্ষিক ভিত্তিতে কাদামাটি পুনর্ব্যবহার করা হয়েছিল তবে যে বিল্ডিংগুলি সংরক্ষণ করা হয়েছিল সেখানে অনিয়ন্ত্রিত আগুনের ফলে কিছু ট্যাবলেট "বহিস্কার" করা হয়েছিল বাকিগুলি এখনও নিখরচায় কাদামাটির ট্যাবলেট এবং অত্যন্ত ভঙ্গুর; কিছু আধুনিক পণ্ডিত তাদের গুলি চালানোর সম্ভাবনা তদন্ত করছেন "এখন" সংরক্ষণের জন্য সহায়তা
জৈনুদ্দীন

জৈনুদ্দীন (১৫ শতক) মধ্যযুগের বাংলার একজন বিখ্যাত কবি। তিনি রসুল বিজয় কাব্য লিখে জনপ্রিয়তা লাভ করেন। তিনি গৌড়ের সুলতান শামসুদ্দিন ইউসুফ শাহের (১৪৭৪ - ১৪৮১) সভাকবি ছিলেন। তার পিতার নাম মৈনুদ্দীন। কবি ও তার পিতা নিজেদের প্রথম খলিফা আবুবকর সিদ্দিকীর বংশধর বলে দাবি করেন। জৈনুদ্দীন সুফি ধারার অনুসারী ছিলেন; শাহ্ মোহাম্মদ খান তার পীর ছিলেন।
তিনি রসুল বিজয় কাব্য লিখে জনপ্রিয়তা লাভ করেন। তিনি গৌড়ের সুলতান শামসুদ্দিন ইউসুফ শাহের (১৪৭৪ - ১৪৮১) সভাকবি ছিলেন, এবং শামসুদ্দিন ইউসুফ শাহ সুলতান হবার আগে থেকেই জৈনুদ্দীনের লেখালিখির পৃষ্ঠপোষকতা করতেন। রসুল বিজয় কাব্যটি তার মৌলিক রচনা নয় বরং কোনো ফার্সি গ্রন্থের অনুসরণে লিখিত। তার এই কাব্যটি প্রাচীন বাংলা সাহিত্যে মুসলমান রচিত বিজয়-কাব্যধারার অন্যতম পথিকৃৎ। এই কাব্যে মহানবীর দিগ্বিজয়-কাহিনী বর্ণিত হয়েছে। আহমদ শরীফ সম্পাদিত মধ্যযুগের কাব্য-সংগ্রহের 'রণাঙ্গন-এর দৃশ্য'- অধ্যায়ে এর বিস্তারিত আছে। রসুল বিজয় কাব্যটি এতোটাই জনপ্রিয় ছিলো যে, এটাকে হিন্দুদের শ্রীকৃষ্ণবিজয়ের সাথে সাহিত্য ও ধর্মের মানদণ্ডে প্রতিনিধিত্ব করছে বলে মনে করা হতো।
রাজেন্দ্র লাহিড়ী

রাজেন্দ্র লাহিড়ী (২৩ জুন, ১৯০১- ১৭ ডিসেম্বর, ১৯২৭), রাজেন্দ্র নাথ লাহিড়ী নামেও পরিচিত, ছিলেন বাঙালি হিন্দু ব্রাহ্মণ বিপ্লবী, যিনি ব্রিটিশদের ভারত থেকে উৎখাত করার জন্য হিন্দুস্তান রিপাবলিকান এসোসিয়েশনের নানা বৈপ্লবিক কর্মকাণ্ডে অংশগ্রহণ করেছিলেন। ১৯২৫ সালের ৯ আগস্ট লখনৌ থেকে ১৪ মাইল দূরে কাকোরি ও আলমনগর স্টেশনের মাঝে একটি প্যাসেঞ্জার ট্রেনকে চেন টেনে থামিয়ে টাকাসুদ্ধ সিন্দুক সরানো হয়। এ ব্যাপারে যে ১৬ জন অংশ নেন তিনি তাদের অন্যতম। তাদের এই বীরত্বপূর্ণ কাজ কাকোরি বিপ্লব নামে পরিচিত।
ফাঁসির পূর্বে গোন্ডা জেল থেকে রাজেন্দ্র লাহিড়ী এক চিঠিতে লিখেছিলেন, 'প্রভাতের আলোর মতোই মৃত্যু অনিবার্য। তবে কেন মানুষ মৃত্যুকে ভয় করবে, বা তার জন্য শোক করবে?'
রাজেন্দ্র লাহিড়ীর জন্ম সিরাজগঞ্জ জেলার (সাবেক পাবনা জেলা) উল্লাপাড়া উপজেলার মোহনপুরে। তার পিতার নাম ক্ষিতীশমোহন লাহিড়ী এবং তাঁর মায়ের নাম বসন্তকুমারী দেবী। তার পিতার কাছ থেকেই স্বদেশপ্রেমে দীক্ষা পান। উচ্চশিক্ষার জন্য বেনারস হিন্দু বিদ্যালয়ে আসেন। বারাণসীর ক্লাব, জিম্নাসিয়াম ও সাহিত্য বিষয়ক সকল প্রচেষ্টার সঙ্গে তার যোগ ছিলো। বিশ্ববিদ্যালয় বাংলা সাহিত্য পরিষদের সম্পাদক হন।
১৯০৫ সালের বঙ্গভঙ্গ থেকেই তার উপর পুলিসের সতর্ক নজর ছিলো।
বাঙলার তৎকালীন বিপ্লবীগণ উত্তর প্রদেশে আধুনিক পদ্ধতিতে বোমা প্রস্তুত শুরু করার সিদ্ধান্ত গ্রহণ করেছিলেন। রাজেন লাহিড়ী সেই উদ্দেশ্যেই কলকাতা গিয়েছিলেন। দক্ষিণেশ্বরের বোমার কারখানাতে গিয়েই তিনি সংবাদপত্রে কাকোরি বিপ্লব সংক্রান্ত গ্রেপ্তারসমূহের সংবাদ পাঠ করেছিলেন। এদিকে বেনারসে তার বাড়ি তল্লাশি করা হয়েছিল এবং তার গ্রেপ্তারের আদেশপত্র বের হয়েছিলো।
১৯২৬ সানে কাকোরি বিপ্লব সংঘটিত হয় এবং এটির বিরুদ্ধে ব্রিটিশ সরকার কাকোরি ষড়যন্ত্র মামলা শুরু করে। এই মামলার বিচারে পণ্ডিত রামপ্রসাদ বিসমিল, রাজেন্দ্র লাহিড়ী,ঠাকুর রোশন সিং, আসফাকউল্লা খানের ফাঁসি হয়। শচীন্দ্রনাথ সান্যালের যাবজ্জীবন দ্বীপান্তর হয়। মন্মথ গুপ্তের ১৩ বছর এবং যোগেশচন্দ্র চট্টোপাধ্যায়, গোবিন্দচরণ কর, শচীন্দ্রনাথ বক্সী, মুকিন্দীলাল, রাজকুমার সিং, রামকৃষ্ণ ক্ষেত্রীর ১০ বছর সাজা হয়। এছাড়াও বিষ্ণু শরণ দুব্লিশ, সুরেশচন্দ্র ভট্টাচার্যের ৭ বছর, ভূপেন্দ্রনাথ সান্যাল, রাম দুলারী ত্রিবেদী, প্রেমকিষণ খান্না, বনোয়ারী লাল এবং পরমেশ কুমারের পাঁচ বছরের জেল হয়। এঁরা সকলেই এই অনুশীলন সমিতির সভ্য ছিলেন।
প্রতি বছর ১৭ ডিসেম্বর তারিখে রাজেন্দ্র লাহিড়ীর মৃত্যুদিনের স্মৃতিতে সমগ্র গোণ্ডা জেলা জুড়ে পালন করা হয় লাহিড়ী দিবস।